ועדת החינוך, התרבות והספורט, כנסת 25, פרוטוקול מספר 135, 2024-01-08 00:00

יוסף טייב: בוקר טוב, אני מתכבד לפתוח את ועדת החינוך, התרבות והספורט בנושא משבר עולם התרבות בעקבות מלחמת "חרבות ברזל", דיון מעקב

יוסף טייב:  בהמשך, תרומתם של האומנים והיוצרים למאמץ המלחמתי ולחיזוק העורף, בהשתתפות מנכ"ל משרד התרבות והספורט

יוסף טייב:       כהרגלנו אנחנו שולחים את תנחומנו למשפחות הנופלים, ומתפללים להחזרתם המהירה של כלל החטופים, ומתפללים לרפואתם המהירה בנפש ובגוף של כלל הפצועים

יוסף טייב:       משפחות החטופים, בבקשה

ענבל צח: בוקר טוב, אני ענבל, אני בת דודה של טל

ענבל צח:  בוועידה הזאת אני על שני כובעים כי אני שייכת לעולם התרבות

ענבל צח:  אני צלמת של הופעות

ענבל צח:  קודם כל אני אספר על טל ואחרי זה אני אספר על הבקשה שיש לנו

ענבל צח:  טל חטוף 94 ימים

ענבל צח:  הוא היה חטוף עם כל המשפחה, עם אשתו, עם הילדים, נחטפו מבארי כשהגיעו לביקור

ענבל צח:  המשפחה ביום ה-50 שוחררה

ענבל צח:  טל עדיין שם

ענבל צח:  אין לנו טיפה של מידע עליו

ענבל צח:  אני מבקשת מכל אחד מהנוכחים פה לדמיין שהוא לא דיבר עם הבן זוג שלו, עם האח שלו, עם הבן שלו 94 ימים

ענבל צח:  האם מישהו מכם מצליח לדמיין? האם מישהו מכם מצליח לדמיין חזרה לחיים של אשתו ושל הילדים כאשר הם בעצמם היו חטופים, ואי אפשר להתחיל לדבר על תהליך של ריפוי כשאבא לא נמצא פה, אז אני מבקשת מכל אחד מכם לקחת דקה לעצמו ולחשוב האם הוא יכול להעביר שעה בלי לדבר עם בני הבית שלו או להתעניין בשלומם, לדעת שאתם הורים, אתם אחים

ענבל צח:  כל אחד מכם היה רוצה לדעת שהבן שלו, שאח שלו, שבן הדוד שלו לבוש טוב לחורף, אכל, שתה, ישן בלילה עם כרית ושמיכה כלשהי

ענבל צח:  כל אחד מכם שייקח דקה כל יום, כל בוקר ויחשוב איך הוא יכול לעזור ולעשות פעולה שמביאה את החטופים הביתה בשביל שאנחנו, המשפחות שלהם נוכל להתחיל לחזור לחיים שלנו, לעטוף אותם בצמר גפן

ענבל צח:  מילים כבר לא מספיקות לנו

ענבל צח:  אנחנו רוצים מעשים

ענבל צח:  זה בכובע של טל ומשפחות החטופים

ענבל צח:  נופר תיכף תדבר גם היא

ענבל צח:       אני צלמת של הופעות

ענבל צח:  אני חלק מעולם התרבות

ענבל צח:  לא החזקתי מצלמה ביד 94 ימים, וההופעות היחידות שאני רואה זה מה שבז'ה מביא לכיכר החטופים

ענבל צח:  כן, העולם שלנו צריך לחזור

ענבל צח:  כן, צריכים לתת פיצויים

ענבל צח:  לא לתת מענקים שאחרי זה יגידו לנו להחזיר אותם

ענבל צח:  את זה כבר נוכחנו מהקורונה

ענבל צח:  לא רוצה תרומות מאף אחד

ענבל צח:  רוצה שהעולם שלי יתפרנס בכבוד כי אני יודעת שעולם התרבות זה הראשון שנפגע, האחרון שחוזר ובינתיים מופיע בהלוויות אצל חיילים, אצל מפונים

ענבל צח:  אני מדברת עם החברים שלי המוזיקאים

ענבל צח:  "היום אנחנו אצל מפונים", "היום אנחנו בבתי חולים", "היום אנחנו בהלוויות"

ענבל צח:  זה מה שאנשים עושים 94 ימים

ענבל צח:  המדינה הזאת בלי תרבות לא יכולה להתקיים, כולנו יודעים

ענבל צח:  גם עכשיו כשנכנסנו פה לוועידה התנגן אריק איינשטיין

ענבל צח:      אני מבקשת מכולכם לזכור שעולם התרבות הוא לא רק להיות ליופי, ולעולם התרבות גם מגיע להתקיים ולהתפרנס ובלי שאחרי זה יבואו ויגידו, תחזירו לנו את המענקים

ענבל צח:  לא יהיה לנו מאיפה

ענבל צח:  אני באופן אישי 94 יום לא החזקתי מצלמה

ענבל צח:  אני גם לא מתכוונת להחזיק אחת כזאת עד שיחזרו כלל החטופים, כי כרגע אנחנו במאבק שהוא יותר חשוב מכל דבר

ענבל צח:  כן, זה שאני צריכה איכשהו להתפרנס, שאלה יפה

ענבל צח:  זה שעד שהם יחזרו, לא יקרה

ענבל צח:       הבקשה שלי מכם להציב שלט כזה בכל אולם קולנוע, בכל אולם תיאטרון, במגרשי הספורט, כל מקום שאנשים שחזרו לשגרה שהיא מבורכת, צריך גם לנפש, לזכור שיש 133 חטופים שעוד לא הלכו להופעה ולא הלכו למשחק כדורגל ולא הלכו לקולנוע

ענבל צח:  כן יבואו ויגידו לי האימהות, אבל יש לנו ילדים קטנים

ענבל צח:  אני מצטערת, גם שם יש ילדים קטנים

ענבל צח:  כפיר חגג שנה לפני יומיים

ענבל צח:  תינוק קטן שחגג שנה

ענבל צח:  אצלכם בשלט כתוב 10 חודשים

ענבל צח:  הוא חגג שנה ביום שבת, אז החיים לא חזרו

ענבל צח:  נכון, השגרה חוזרת

ענבל צח:  החיים לא חוזרים

ענבל צח:  אני מבקשת מכם לדאוג שכל מקום עם תרבות וספורט יהיה להם שלטים כאלה

ענבל צח:  אנחנו יכולים לדאוג לכם מהמטה

ענבל צח:  אנחנו יכולים לשלוח לכם את הקובץ ותדפיסו

ענבל צח:  זאת הבקשה שלנו מכל אחד ואחת שיושב ואחראי על התרבות, דרך אגב, כולל בבתי הספר

ענבל צח:  כל חטוף גם בגיל 80 הוא בעל משפחה כלשהי

ענבל צח:  מחכים לו בבית ועל כן בכל כיתה, בכל מוסד תרבותי, בכל מקום שיהיה שלט שמזכיר שלא חזרנו לשום שגרה למרות שזה אולי טיפה מרגיש ככה

ענבל צח:  אין שגרה, לא תהיה שגרה

ענבל צח:  זה היום ה-94

ענבל צח:       אנחנו עשינו אתמול עד הלילה הכנות ליום ה-100

ענבל צח:  לא דמיינו להגיע ליום ה-100

ענבל צח:  אני הייתי בטוחה שזה יהיה כמה ימים ומישהו יתעורר ומאוד מהר האירוע ייגמר

ענבל צח:  אנחנו ביום ה-100

ענבל צח:  יום ה-100 שאנחנו לא יודעים אם הם בחיים או לא

ענבל צח:  זה מה שקורה ביום ה-100

ענבל צח:  אף אחד לא נותן לנו מידע, אז אנחנו מבקשים מהממשלה הזאת ומהכנסת הזאת לעשות את המוטל עליה

ענבל צח:  זה החובה שלכם להחזיר את כולם בחיים, והשעון מתקתק

ענבל צח:  כל דקה וכל שנייה נחשבת

ענבל צח:  תודה

יוסף טייב: תודה רבה

יוסף טייב:  כן

נופר בוכשטב: היי, שמי נופר בוכשטב, אני אחות של יגב

נופר בוכשטב:  זה אחי הגדול

נופר בוכשטב:  אני פה הרבה יותר מידי זמן

נופר בוכשטב:  אני כבר רואה את כל חברי הכנסת, מכירה את השמות, מכירה את הפנים

נופר בוכשטב:  אני רואה גם שהם מכירים אותי לפי ההסכמה, וקצת נמאס לי, אני מודה

נופר בוכשטב:  אני לא נהנית להיות פה

נופר בוכשטב:  אני לא נהנית להגיע ולדבר ולספר את הסיפור

נופר בוכשטב:  חשבתי היום על מה אני רוצה להגיד, ובאמת שאני כבר לא יודעת

נופר בוכשטב:  אין לי מה להוסיף

נופר בוכשטב:  אנחנו 94 יום בתוך תחושת ייאוש ותסכול, והיום אני רוצה לספר לכם קצת על יגב, להגיד משהו קצת אחר

נופר בוכשטב:       אני אמנם לא כל כך קשורה לעולם התרבות אבל יגב הוא מוזיקאי מחונן, מנגן על כל כלי שעולה על הדעת, מגיטרה עד צ'לו, חליל צד, קלרינט, מלודיקה ובאמת עוד כל מה שאפשר להעלות על הדעת

נופר בוכשטב:  התחיל לבנות כלי נגינה בעצמו

נופר בוכשטב:  אני אספר לכם שביום של החטיפה הוא נחטף יחד עם אשתו רימון

נופר בוכשטב:  באותו יום לקחו אותם לעזה ותוך כדי שהם מובלים, זה היה מאוד איטי, אני לא אכנס לפרטים איך זה קרה, אבל תוך כדי שהם מובלים הם מסתכלים אחורה על הקיבוץ, רואים עוד מחבלים נעים יחד איתם לכיוון, והם רואים את אחד המחבלים לוקח גיטרה, את הגיטרה של יגב, ובעצם לוקח אותה איתו

נופר בוכשטב:  רימון שואלת את יגב, מה נעשה, לקחו את הגיטרה שלך, הגיטרה שאתה אוהב

נופר בוכשטב:  יגב ענה לה, בסדר, אם ילד אחד בעזה עכשיו ילמד לנגן ויהיה מאושר בזכות הגיטרה, אז משהו טוב ייצא

נופר בוכשטב:  ברגע הזה כשהוא נחטף, הוא מצליח למצוא איזושהי נקודת אור, וזה מה שאנחנו בתקופה הזאת מנסים לעשות בשביל יגב

נופר בוכשטב:  אנחנו מנסים לראות את נקודות האור בתקופה כל כך קשה

נופר בוכשטב:  אני יודעת שקשה לכם כבר לשמוע את זה

נופר בוכשטב:  קשה לכם לשמוע את הסיפורים, קשה לכם לשמוע את העדויות, קשה לשמוע אותנו מדברים, ואנחנו לא יכולים להפסיק לדבר ואנחנו צריכים שתקשיבו לנו

נופר בוכשטב:  אנחנו צריכים שלא תשכחו אותם

נופר בוכשטב:       אתמול נפגשתי עם מכינה, עם נערות באמת מאוד חכמות, נערות ששאלו שאלות, והן שאלו אותי האם אתם מרגישים שהציבור שכח אתכם? האם אתם מרגישים שהציבור כבר אדיש לנושא של החטופים, כבר לא אכפת לו? ועניתי להן שאני לא חושבת שהציבור שכח

נופר בוכשטב:  אני לא חושבת שזה יכול לקרות

נופר בוכשטב:  הציבור תומך, הציבור איתנו

נופר בוכשטב:  באמת כל עם ישראל מאוד מאוחד בדרישה להחזיר את החטופים, לפחות ככה אני מרגישה, אבל אני מבקשת גם פה מחברי הכנסת, אל תשכחו

נופר בוכשטב:  אנחנו לא יכולים לשכוח

נופר בוכשטב:  הם לא יכולים להישאר שם

נופר בוכשטב:  יש שם כל כך הרבה אנשים שעדיין חיים והזמן שלהם אוזל

נופר בוכשטב:  זה לא קלישאה

נופר בוכשטב:  זה לא אמירה סתמית

נופר בוכשטב:  אנחנו שומעים כמה עדויות קשות

נופר בוכשטב:  אנחנו שומעים כמה המצב שם קשה, כמה הם חוזרים חצי מהמשקל שלהם

נופר בוכשטב:  אנחנו לא יכולים לחכות

נופר בוכשטב:  אין להם זמן

נופר בוכשטב:  אין לנו זמן ואני צריכה את אח שלי בבית

נופר בוכשטב:  אימא שלי צריכה את הבן שלה

נופר בוכשטב:  כל כך הרבה אנשים צריכים את המשפחות שלהם, ואנחנו פשוט מבקשים את העזרה שלכם

נופר בוכשטב:  באמת אין לי עוד מילים להגיד, אין לי עוד מה להוסיף

נופר בוכשטב:       אני כן אתייחס פה לאנשים בקהל מעולם התרבות ואגיד שזה כל כך מחזק

נופר בוכשטב:  המוזיקה בתקופה הזאת היא באמת דבר מאוד מחזק

נופר בוכשטב:  הבוקר שמעתי שיר של נינט שהוציאה, "בואי הביתה"

נופר בוכשטב:  זה עשה לי לרגע איזשהו משהו טוב על הלב לשמוע, אז רק להגיד שתמשיכו, וחשוב

נופר בוכשטב:  תודה רבה

יוסף טייב: תודה רבה

יוסף טייב:  אני רק רוצה לומר, הוועדה מאמצת

ענבל צח: אנחנו ממש נשמח שזה באמת יופיע בכל מקום

יוסף טייב: אני אגיד, מהיום הכיסא בצד שמאל יישאר ריק עד שכולם יחזרו הביתה

יוסף טייב:  אני קורא גם למגרשי הכדורגל, לכל עולם התרבות לאמץ את האמירה, כי יש מעבר לשלט

יוסף טייב:  יש פה אמירה, הזדהות אמיתית עם שאר החטופים, כל החטופים

ענבל צח: כל מי שצריך כזה פלקט, למטה החטופים יש ואנחנו פה, יש לנו

יוסף טייב: אני גם אגיד את זה במסקנות הוועדה

ענבל צח: תודה רבה לכם

יוסף טייב: כפיר, ברשותך אני רוצה להעלות מספר פניות שהגיעו אליי, ואני רוצה גם שנחדד את זה אחרי זה בתוך הדיון

יוסף טייב:  אני מבין שחלק גדול ממי שעוסק ועובד בעולם התרבות עובד שוטף פלוס 30, שוטף פלוס 60

יוסף טייב:  בעצם הדיווחים שלהם בחודש נובמבר הם הדיווחים של הכנסותיהם מחודש ספטמבר

יוסף טייב:  אני מבין שהאוצר רוצה לעצור את מענקי הפיצויים, איך שלא יקראו לזה, כבר בחודש ינואר, הווה אומר שהם יעשו את הדיווחים שלהם על אותם חודשים שעברו, ה-94 ימים

יוסף טייב:  בעצם הם כבר לא יהיו זכאים לאותם פיצויים

יוסף טייב:  אני חושב שאנחנו צריכים לשים לזה לב ולמצוא לזה פתרון, ואם קיים כבר פתרון אז נשמח לשמוע הן מהמנכ"ל וממשרד האוצר

יוסף טייב:  במידה ולא, אני חושב שאנחנו נצטרך למצוא לזה פתרון

יוסף טייב:  לא יתכן שאומן, יוצר או כל מי שעוסק בעולם התרבות, שמטבע הדברים זה שיטת העבודה, עובדים שוטף פלוס 30, פלוס 60 והם נפלו בין הכיסאות

יוסף טייב:  הדבר הזה לא יכול לעבור לסדר היום

יוסף טייב:       כפיר, אם תוכל לעשות לנו סקירה מהישיבה שלנו האחרונה, איפה הדברים עומדים, איפה ישנם עדיין אתגרים, כי אני מאמין שקיימים עדיין אתגרים, וכמובן גם להתייחס לנקודה הזאת שהעליתי

יוסף טייב:  תודה

כפיר כהן: ברשותך, אני אתחיל קודם כל עם משפחות החטופות והחטופים שלנו

כפיר כהן:  אני עצמי אקח את השלט, אשים אותו אצלנו בלשכה, גם שלי, גם של שר התרבות והספורט מיקי זוהר

כפיר כהן:  כל מי שייכנס ללשכות שלנו קודם כל יבין שהלב של כולנו עדיין לא שלם

כפיר כהן:  מעבר לזה שוחחתי מקודם עם המשפחה פה, ואני עצמי באופן אישי אוודא מול מינהלת הליגה, ההתאחדות לכדורגל, הקבוצות הבכירות בישראל

כפיר כהן:  עולם התרבות, אנחנו נוודא, נבקש מהם שהם יוכלו בעצם להניח את זה

כפיר כהן:  אני מניח שכל עולם הספורט ועולם התרבות יתגייס לדבר הקטן הזה למען מטרה הרבה יותר גדולה, ואני חושב שכולנו פה מתפללים לחזרתם בבריאות של החטופות והחטופים שלנו

כפיר כהן:      לגבי עולם התרבות, אנחנו, המשרד בראשות השר הבאנו מתווה סיוע לכל עולם התרבות, מתווה סיוע שהיה בחודשים אוקטובר–נובמבר

כפיר כהן:  לפני כמה דקות הודיעו לנו שהגיע למשרד המשפטים מתווה הסיוע גם עבור חודש דצמבר

כפיר כהן:  אני רוצה לציין שכן משרד האוצר ממש הלך איתנו יד ביד פה יחד עם משרד המשפטים כדי להביא למתווה סיוע, אני חושב שמאוד טוב, מאוד נכון לעולם התרבות

כפיר כהן:  אנחנו בקשר ישיר עם פורום מוסדות תרבות ואומנות שנמצאים פה גם הנציגים שלהם, עבדו איתנו יחד עם המתווה

כפיר כהן:  בנינו את זה יחד

כפיר כהן:  אני חושב שזה היה משהו שכולכם פה תסכימו שהיה מתווה נכון וטוב

כפיר כהן:      לשאלתך, אדוני, אנחנו כרגע בשיח עם האוצר ואנחנו צריכים לחשוב יחד עם האוצר מה מתווה הסיוע הנכון לחודשים הבאים

כפיר כהן:  אני מניח שגם השר שלנו ושר האוצר בשיח גם מקצועי של המנכ"לים, נמצא את הפתרון כמו שמצאנו עד התקופה הזאת, לאוקטובר–נובמבר–דצמבר

כפיר כהן:  אני מניח שיחד בהמשך אנחנו נדע כולנו להירתם לטובת עולם התרבות, ואני אגיד גם עולם הספורט

כפיר כהן:       הישיבה הזאת מיוחדת

כפיר כהן:  גם משפחות החטופים נמצאים איתנו, עולם התרבות, אבל היא מיוחדת לי באופן אישי

כפיר כהן:  נמצאת לידי גלית והבה שאשו, ראשת מינהל התרבות שלנו שהיום זה היום האחרון שלה במשרד

כפיר כהן:  היא עוברת למשרד ראש הממשלה

כפיר כהן:  מהרגע הראשון שנכנסתי למשרד היא לקחה אותי יד ביד ולימדה אותי ממש את כל הדברים, את כל התקנות, את כל המבחנים

כפיר כהן:  אני חושב שהייתי תלמיד די טוב אבל בזכות גלית

כפיר כהן:  הזדמנות טובה לאחל לך המון בהצלחה

כפיר כהן:  ברמה האישית אני מאוד אוהב אותך ושמח שעבדתי איתך, רק שנה אחת אמנם, קצת אני מתבאס מזה, אבל אני הבטחתי שניפגש בעתיד ונעבוד עוד ביחד

כפיר כהן:  נראה לי כל עולם התרבות יכול להוקיר תודה לגלית על שהובילה את המינהל הזה בשמונה השנים האחרונות

כפיר כהן:  המון בהצלחה ואוהבים אותך

גלית והבה שאשו: בהמשך למה שאמר כבוד המנכ"ל, אני רוצה להתייחס עניינית למצוקות של עולם התרבות שלנו

גלית והבה שאשו:  מעבר לעבודה האינטנסיבית וחלוקתם של כ-80 מיליון שקלים לגופי התרבות הממוסדים ודרכם ליוצרות וליוצרים ולאומנים, אנחנו עשינו כמה וכמה דברים מהרגע הראשון, למעשה עם פרוץ המלחמה שהתרגשה עלינו ב-7 באוקטובר, שמחת תורה, יום ההולדת שלי, אגב

גלית והבה שאשו:  ב-7 באוקטובר התרגשה המלחמה

גלית והבה שאשו:  כבר ב-11 באוקטובר המשרד שלנו השיק מבחן תמיכה בסכום כולל של 10 מיליון שקלים שחולק לרשויות המקומיות על מנת לאפשר להן לעשות פעולות הפגה בתרבות ובספורט ועל מנת לתת מענים לעולם התרבות וליוצרות וליוצרים שלא יעבדו בחינם

גלית והבה שאשו:       שבוע לאחר מכן אנחנו התחלנו לעבוד באמצעות החברה למתנ"סים והפעלנו תוכנית שקוראים לה "בלב אחד", שתוקצבה ב-5 מיליון שקלים, שבעצם נתנה 1,700 מופעים במספר למפונות ולמפונים בכל מתקני הפינוי ברחבי הארץ

גלית והבה שאשו:  הפעילות הזאת הסתיימה בסוף דצמבר

גלית והבה שאשו:  מעבר לכך יש לנו גם רישום בדיוק כמה מופעי תיאטרון היו, כמה מופעי ילדים, כמה סדנאות

גלית והבה שאשו:  בהחלט זה נתן מענים, הגם שבתעריפון מיוחד לעת החירום הזאת

גלית והבה שאשו:      מעבר לכך שאנחנו השקנו בשלושה השבועות האחרונים של חודש דצמבר עוד שני מבחני תמיכה לפעולות הפגה בתרבות וספורט בסכום כולל של 6 מיליון שקלים, שהדגש בהם היה לרשויות המפונות, 16 רשויות במספר, ועוד כ-36 רשויות שנמצאות ב-0 עד 40 בדרום ו-0 עד 9 בצפון, וגם הן קיבלו תקציבים

גלית והבה שאשו:  מעבר לכך אנחנו הקפדנו לעשות אדפטציה של מבחן סל תרבות עירוני שההקצאה שלו עמדה על 46 מיליון שקלים כדי לתת מענים לרשויות שהיו צריכות את המענים האלה כדי לעשות פעולות תרבות ובצורה הרבה יותר פלקסבילית, הרבה יותר גמישה כדי לאפשר בעת הזאת אפשרות לאומניות ולאומנים להשתכר

גלית והבה שאשו:       מעבר לכך, בישורת האחרונה של חודש דצמבר אנחנו השקנו את הקרן לאומנים ואומניות במצוקה תוך שיח עם גופי התרבות והאומנות ועם גופי האומנים, ואפשרנו בעצם לאומנים ואומניות שהם נמצאים במצוקה בעת הזאת להגיש על מנת לקבע סיוע מיוחד, כאשר אנחנו בעצם הגדלנו את התקציב

גלית והבה שאשו:  בדרך כלל אנחנו מחלקים 1

גלית והבה שאשו: 5 מיליון שקלים והפעם חילקנו פי ארבעה

גלית והבה שאשו:  אנחנו מחלקים פי ארבעה

גלית והבה שאשו:  המועד האחרון זה ב-19 בינואר להגשות

גלית והבה שאשו:       בנוסף אנחנו בשבוע האחרון של חודש דצמבר השקנו תוכנית שקוראים לה "משיב הרוח", "משיב הרוח ומוריד הגשם", כולנו יודעים את המשמעות של הדבר הזה, בתקציב כולל של 15 מיליון שקלים לפעולות תרבות, כאשר אנחנו פה חייבנו את הרשויות, ופה באמת נענינו לצרכים מהשטח

גלית והבה שאשו:  חייבנו את הרשויות לעשות כמה וכמה דברים: אחד, אנחנו חייבנו לקחת יותר משתי סוגות אומנותיות כי בדרך כלל לוקחים את התיאטרון ואת המוסיקה, ואנחנו חייבנו גם לקחת את הסוגות האומנותיות האחרות על מנת לתת מענים לכמה שיותר יוצרים

גלית והבה שאשו:  מעבר לכך קאפ של לפחות 10% מהתקציב מוקדש ליוצרות ויוצרים עצמאיים לתת סדנאות ומפגשים, וגם נתנו מקום לאומניות ואומנים במרחב הציבורי שגם הם צריכים להתפרנס

גלית והבה שאשו:       מעבר לכך אנחנו עשינו שלושה מפגשי חשיפה כדי שמנהלי התרבות ברשויות יוכלו בעצם להזמין

גלית והבה שאשו:  בשלושת מפגשי החשיפה הופיעו גופי התרבות וגופי היוצרים על מנת שאותן רשויות יוכלו להכיר את המנעד הרחב ואת התפריט הרחב שיש

גלית והבה שאשו:       מעבר לכך באמצעות המועצה לשימור אתרי מורשת בישראל עשינו בית פתוח לאומנים ומופעים בחינם לקהל הרחב באתרי המורשת, כ-60 אתרי מורשת ברחבי הארץ, ותקצבנו את זה ב-300,000 שקלים

גלית והבה שאשו:  בנוסף, בשיתוף עם משרד הביטחון ורשויות הצבא של מדינת ישראל אנחנו מקיימים ב-3

גלית והבה שאשו: 8 מיליון שקלים מופעי תרבות לחיילים שלנו על מנת לתת מענים לסוגות הזמר הישראלי ולסוגות אומני השיח והבידור על מנת להרים את המורל של החיילות והחיילים המדהימים שלנו

גלית והבה שאשו:      בנוסף, אנחנו תקצבנו מיליון שקלים לכרטיסי קולנוע למילואימניקים ובנות ובני המשפחה שלהם, עם משרד הביטחון, ועוד לא אמרנו דיי

גלית והבה שאשו:  אנחנו כמובן צריכים לטכס עצה, לעשות עוד ועוד מענים כי השמיכה היא באמת קצרה

גלית והבה שאשו:  אני מבינה מאוד ללב כל האנשים היקרים שיושבים פה

גלית והבה שאשו:  כולנו יודעים שהתרבות והאומנות היא החמצן הרוחני של מדינת ישראל

גלית והבה שאשו:  בלי החמצן הזה אי אפשר לעשות כלום

גלית והבה שאשו:  זה הדלק שממלא אותנו

גלית והבה שאשו:  זה האוויר לנשימה שלנו

גלית והבה שאשו:  זה משהו שהוא חובה

גלית והבה שאשו:  זה התנאי בלעדיו אין

גלית והבה שאשו:      אנחנו שוקלים להרחיב עוד מיזמים

גלית והבה שאשו:  אנחנו רוצים לתת מענה ספציפי למפיקי ומפיקות הקולנוע

גלית והבה שאשו:  הגם שאנחנו כן תקצבנו בתוכנית החדשה ב"משיב הרוח" את הנושא של הקולנוע, ישנן הקרנות ייעודיות של סרטים ישראלים, אבל בכך לא דיי

גלית והבה שאשו:  אנחנו בימים אלה שוקדים על פתרון ייעודי לנושא של הפקות הקולנוע שנעצרו

גלית והבה שאשו:  במקביל אנחנו המשכנו את המיזם שהוא בין-משרדי להפקות, תתפלאו לשמוע שיש כאלה שרוצים לצלם בישראל, הפקות קולנוע זרות בישראל על מנת שבאמת תומכי הלחימה שלנו בקולנוע יוכלו להשתכר

גלית והבה שאשו:  אני רואה פה את אקט ואני רואה פה גופים אחרים, אז בוודאי שאתם ראש מעייננו

גלית והבה שאשו:  לא שכחנו אתכם

גלית והבה שאשו:  אנחנו צריכים לתת פתרון יותר ייעודי לנושא של הקולנוע

גלית והבה שאשו:  לא אמרנו דיי

גלית והבה שאשו:  יש לנו עדיין תוכניות

גלית והבה שאשו:  אנחנו נשמח שהאוצר יתקצב אותנו בעוד תקציב כי אנחנו משרד מאוד פרואקטיבי בראשותו של המנכ"ל ובראשות השר

גלית והבה שאשו:  מדיניותו של השר זה להיטיב עם עולם התרבות ולעשות הכול

גלית והבה שאשו:  אגב, אנחנו מעורבים ב"תקומה" בצורה אינטנסיבית

גלית והבה שאשו:  אני רואה פה את תנועת תרבות, ואנחנו בתוך המהלכים של לקדם ולעשות כמה שיותר, אז תודה לכולם ועוד לא אמרנו דיי

יסמין פרידמן: יש עיריות שהן אחראיות על תיאטרון באר שבע

יסמין פרידמן:  סליחה, אני נותנת את באר שבע כדוגמה

יסמין פרידמן:  המשכן לאומנויות הבמה שמן הסתם שלושה חודשים לא עבד

יסמין פרידמן:  יש מנויים שצריכים להחזיר להם כסף

יסמין פרידמן:  בכסף הזה זה כולל עזרה לרשויות?     

גלית והבה שאשו: בדיוק

גלית והבה שאשו:  זה כולל עזרה לרשויות

גלית והבה שאשו:  "משיב הרוח", בניגוד ל"בלב אחד" שהיה במתקני הפינוי, פה אנחנו נתנו לרשויות על מנת שהן תחלטנה בעצמן לעצמן איפה בוער להן יותר לשים את הכסף, כאשר כלל האצבע לאותן 16 רשויות מפונות, שהן חייבות לתת מענים לכלל התושבות והתושבים המפונים שלהן

יסמין פרידמן: אבל לרשויות לא מפונות?     

גלית והבה שאשו: אני מדברת על כולן

גלית והבה שאשו:  כלל הרשויות במדינת ישראל תוקצבו ב-15 מיליון שקלים

גלית והבה שאשו:  אגב, אני ראיתי פרסום יפהפה של בית שמש למשל שעושה אירוע מקסים עם דוד ד'אור ואברי גלעד על מנת לרומם את הרוח

קטי קטרין שטרית: זה הבן שלי

קטי קטרין שטרית:  הבן שלי סגן ראש עיר שם

גלית והבה שאשו: נעים להכיר

גלית והבה שאשו:  קטי, מה שלומך? בשורות טובות, ישועות ונחמות

קטי קטרין שטרית: אמן

גלית והבה שאשו: פה המקום גם להגיד, השר מחזיר את התוכנית המכוננת להיכלי התרבות בפריפריה שקוראים לה "רוח תרבות", שבזמנו הייתה אמירה שתבוטל

גלית והבה שאשו:  היא מוחזרת

גלית והבה שאשו:  בימים אלה אנחנו פועלים על מנת להחזיר את התוכנית, בדיוק מהסיבה הזאת שהיכלי התרבות ביום-יום לא נתמכים על ידי המשרד בצורה ישירה אלא בצורה עקיפה על ידי סבסוד סדרות בפריפריה

יסמין פרידמן: נכון

יסמין פרידמן:  אוקיי, הבנתי

יסמין פרידמן:  תודה

גלית והבה שאשו: תודה לך

כפיר כהן: אני רק אוסיף כי ראיתי את יואב הכט ממשרד האוצר נכנס

כפיר כהן:  אמרתי בתחילת דבריי שאנחנו עבדנו יד ביד עם משרד האוצר פה, עם החבר'ה שם גם באגף תקציבים, גם בחשכ"ל

כפיר כהן:  זה המקום להגיד להם שוב תודה כי בזכותם עולם התרבות חי, בועט, נושם וממשיך להופיע, אז באמת גם להם מגיעה תודה לא קטנה

יוסף טייב: תודה רבה

יוסף טייב:       חברת הכנסת קטי שטרית, ברוך רופא חולים, ברוכה הבאה

קטי קטרין שטרית: תודה

קטי קטרין שטרית:  אני מתנצלת, אני לא כל כך רואה טוב

קטי קטרין שטרית:  האם נמצאים פה עדיין המשפחות של החטופים?     

יוסף טייב: לא

קטי קטרין שטרית: האירוע שתקף אותי, הוא תקף אותי ביום שבו הייתי אמורה לנאום בפני המשפחות של החטופים

קטי קטרין שטרית:  אחד הנושאים שרציתי להגיד להם זה כמה הם מתגעגעים לחיי היום-יום הפשוטים, לדברים הפשוטים, וכשאיבדתי את הראיה בעין ימין, אז פתאום הבנתי איך העולם יכול להתהפך בשנייה אחת

קטי קטרין שטרית:  זו בעצם התחושה שיש לי כלפי המשפחות של החטופים

קטי קטרין שטרית:  ברגע אחד כל עולמם פשוט התהפך

קטי קטרין שטרית:  לא צריך לקרות מה שקרה כדי להבין אותם או כדי לדעת, כי זה דבר שהוא ברגיל

קטי קטרין שטרית:       אני באמת רוצה להודות לאומנים ולכל העולם האדיר הזה שהתגייס

קטי קטרין שטרית:  אני לא יודעת אם נמצאים פה הנציגים של האומנים, אבל התגייס וראינו את זה

קטי קטרין שטרית:  ראינו את זה עם החיילים, ראינו את זה עם המפונים בבתי המלון

קטי קטרין שטרית:  אני חושבת שאפילו האומנים לא חיכו למשרד התרבות

קטי קטרין שטרית:  הם פשוט הגיעו

קטי קטרין שטרית:  הם פשוט היו

קטי קטרין שטרית:  הנוכחות שלהם הייתה

קטי קטרין שטרית:  אחר כך הבנתי שהשר והמשרד הכין מתווה שהם יכולים להיכנס לבית מלון בהזמנה של נניח מנהל המלון, להופיע ולקבל על זה שכר

קטי קטרין שטרית:  אני יודעת שרוב האומנים באמת עשו את זה מכול הלב ואפילו לא חיכו, אבל כל הכבוד למשרד שהתגייס מהר, הכין מתווה

קטי קטרין שטרית:  אני חושבת שיש ערך מאוד מוסף לנושא הזה של לחזור לשגרה ולצחוק

קטי קטרין שטרית:  אני אומרת לכם, לצחוק זה דבר בריא

קטי קטרין שטרית:  יש לי חבר שהגיע לבית החולים כשהוא ביקר אותי

קטי קטרין שטרית:  הוא פשוט אמר לי, אני הולך לספר לך בדיחות

קטי קטרין שטרית:  אמרתי לו, תעזוב אותי, אני אחרי טיפול כזה

קטי קטרין שטרית:  הוא אמר, לא, אני הולך לספר לך בדיחות

קטי קטרין שטרית:  פתאום מצאתי את עצמי צוחקת וצוחקת

קטי קטרין שטרית:  אני רוצה להגיד לכם, זה התרופה היפה והטובה ביותר, אז קודם כל יישר כוח לאנשי המשרד

קטי קטרין שטרית:       הייתי דירקטורית במועצה לתרבות ואומנות

קטי קטרין שטרית:  אני יודעת כמה שאתם עובדים קשה ואני יודעת שאתם מסתכלים על הדברים הכי קטנים בשרשרת המזון ואתם רוצים לשמח

קטי קטרין שטרית:  כל הכבוד

קטי קטרין שטרית:  תודה רבה לכם

קטי קטרין שטרית:  אני לפחות בשם חברי הכנסת רוצה להגיד לך יישר כוח גדול, ותמשיכו ותעשו כמה שיותר למען העם הזה שנמצא בתקופה מאוד קשה

קטי קטרין שטרית:  תודה

יוסף טייב: תודה רבה

יוסף טייב:       נמצא איתנו רמי בז'ה, יו"ר פורום העצמאיים וארגון המפיקים

יוסף טייב:  בבקשה

רמי בז'ה: אני לא יו"ר איגוד המפיקים, אני דובר איגוד תעשיית התרבות

רמי בז'ה:  אנחנו באמת אלה שמייצגים את האומנים ואת תעשיית התרבות הפרטית

רמי בז'ה:       גבירותיי ורבותיי, חברי הכנסת, מנכ"לים וכו', קהל נכבד, אני רוצה לספר לכולכם שכל מה ששמעתם יפה מהחברים ממשרד התרבות פשוט לא נוגע אלינו

רמי בז'ה:  נכון, אנחנו תחת מטריה שקוראים לה תרבות ואנחנו מייצרים תרבות

רמי בז'ה:  אני אספר כאן שבעצם 80% מתעשיית התרבות במוסיקה, בבידור, בהצגות הילדים וכו' היא תעשיית תרבות פרטית שאנחנו כאמרגנים ומפיקים מייצרים אותה ומפיקים אותה בכל רחבי הארץ מקצה לקצה

רמי בז'ה:  למעשה לנו אין שום ממשק עם החברים הטובים מאוד ממשרד התרבות שגם ברצותם לעזור לנו, אין בינינו שום ממשק

רמי בז'ה:  הוא לא יכול להכניס לי את היד לכיס, לא לקחת ממני כלום ולא לתת לי כלום למרות שהוא רוצה

רמי בז'ה:  לנו יש אך ורק ממשק עם השותף שלנו שקוראים לו מדינת ישראל, האוצר

רמי בז'ה:       בתעשיית התרבות במעטפת האומן, בדרך כלל כשאומרים בידור, תרבות וכו', אז לנגד עינינו אנחנו רואים שלמה ארצי ואיל גולן ורייכל ופוליקר וריטה, אבל לא

רמי בז'ה:  בתעשיית התרבות מתפרנסים כ-250,000 אנשים במעטפת האומן

רמי בז'ה:  למעשה בשלושה חודשים האחרונים האנשים הללו הקטנים, אני לא מדבר עלינו בעלי המשרדים והמפיקים וגם לא על האומנים המובילים, אלא דווקא על המתפרנסים במעטפת האומן שהם בשלושה חודשים האחרונים לא ראו פרנסה, לא פגשו כסף בכלל

רמי בז'ה:  כשאני אומר לא פגשו פרנסה, שימו לב, לא אמרתי לא פגשו עבודה

רמי בז'ה:  עבודה למכביר הייתה מהיום הראשון של המלחמה כפי שציינו החברים ואני לא רוצה לטפוח לעצמנו על השכם, אבל כך קרה וכך קורה תמיד

רמי בז'ה:  בכל מלחמות ישראל, בכל המצבים הקשים כשצריך מורל אנחנו יודעים לייצר אותו

רמי בז'ה:  סליחה שאני אומר אנחנו, זה האומנים בסוף, ואנחנו דאגנו לזה

רמי בז'ה:  האיגוד שלנו באמת עבד, הקים חמ"ל ממש ביום השני ואופרציה שלמה בכדי לייצר 70 נקודות בו זמנית ביום שיופיעו אומנים ברחבי הארץ, בעיקר בהתחלה לחיילים ובאמת למפונים

רמי בז'ה:       הטרגדיה הגדולה של הענף שלנו זה שבעשר שנים האחרונות, גבירותיי ורבותיי, 2014, "צוק איתן" עד היום, 2024, "חרבות ברזל", אם אנחנו סופרים את האקשן אייטמים שבהם לא יכולנו לעבוד באופן אובייקטיבי כי הפסיקו לנו את היכולת להתקהל, אני כבר לא מדבר על מצב רוח לאומי, כי מצב רוח לאומי אפשר להתווכח עליו

רמי בז'ה:  אני יכול להיות שמח, זה לידי יכול להיות עצוב ממה שקורה במדינה באופן כללי, אבל מנעו מאיתנו פרנסה דה פקטו, אם זה "צוק איתן" ואחר כך כל המבצעים, שלא נדבר על 15 חודשים של קורונה וכו'

רמי בז'ה:  היא באה עלינו בעשר שנים האחרונות שבאמת מי שנשאר עדיין בתעשייה הזו, במקצוע שלנו, רק על זה מגיע לו להדליק משואה

רמי בז'ה:  גם ככה לא פשוט להיות כאן עצמאי רגיל במדינת ישראל, לא כל שכן בתעשיית תרבות בלתי אפשרית של ממש

יוסף טייב: רמי, אתם לא נכללים באף מתווה?     

רמי בז'ה: אנחנו לא נכללים בשום דבר

רמי בז'ה:  משרד התרבות ייצר איזשהו מנגנון שבנקודת הקצה האומנים יצאו להופעות וקיבלו

רמי בז'ה:  זה היה בקטן וכו'

רמי בז'ה:  בפועל האנשים שאנחנו פוגשים, וסליחה שאני אומר, ברובם פרילנסרים קטנים, עצמאיים קטנים, אותו סאונדמן שמבצע עשר פעולות בחודש ומגיש חשבונית

רמי בז'ה:  נגיד שהוא סאונדמן משוכלל מאוד ומקבל 1,000 שקל

רמי בז'ה:  הוא עשה עשר פעולות, יש לו 10,000 שקל בסוף החודש

רמי בז'ה:  הוא מגיש חשבונית

רמי בז'ה:  מזה גוזרים לו את המע"מ

רמי בז'ה:  אחר כך בא האוצר וגוזר לו את החשבונית לחצי ומזה הוא צריך לחיות

רמי בז'ה:  גם המענקים לכשיגיעו, הם ממוסים והוא יצטרך להחזיר

רמי בז'ה:  זה גם מעט ומאוחר מידי

רמי בז'ה:  דפקטו כרגע הדרמה אצלנו היא דרמה תזרימית ואנחנו מצפים ממשרד התרבות לא לשלם לנו, לא לתת לנו בכסף

רמי בז'ה:  אנחנו אנשים גם ערכיים וגם יצירתיים, אבל לעמוד לצידנו מול האוצר מכיוון שהאוצר צריך להזרים כאן ועכשיו קודם כל כסף לפרילנסרים הקטנים, לא למפיקים הגדולים

רמי בז'ה:  לאותן מאפרות, גרפיקאים, כל אלה שמתפרנסים אצלנו

רמי בז'ה:  פשוט להזרים להם עכשיו כסף ויבואו איתם חשבון בסוף השנה אם חס וחלילה נתנו להם קצת יותר מידי ממה שהם כל כך חוששים שקרה בקורונה

רמי בז'ה:  אז נתנו ל-10% קצת יותר כסף ואחר כך ביקשו חזרה, מה קרה? לא קרה שום דבר

רמי בז'ה:  להיפך קרה

רמי בז'ה:  קרה שב-2022 הצלחנו להתרומם כמספר 1 בעולם ולהתאושש בכלכלה כולל התחום שלנו, אגב

רמי בז'ה:  פשוט זינקנו קדימה ב-2022 אחרי הקורונה

רמי בז'ה:  מה קרה אם האוצר שילם לנו קצת יותר? שם אנחנו מצפים אתכם להיות

רמי בז'ה:       הבעיה של הענף שלנו זה שאנחנו לא חנות בקניון

רמי בז'ה:  בשש אחרי המלחמה אני לא פותח את החנות ויהיה לי תור בקופה

רמי בז'ה:  אנחנו תחום שצריך לתכנן אותו, לכתוב, להפיק, למכור, לשווק

רמי בז'ה:  הדבר הזה הוא עניין של חודשים ולכן צריך להבין שהתחום הזה באמת הוא תחום סופר בעייתי

רמי בז'ה:  כשאמרה כאן לידי קודם ענבל ממשפחות החטופים, שהיא צלמת באמת בכל אירועי הרוק שאני עושה

רמי בז'ה:  היא אומרת, אין לה כרגע מצב רוח לצלם בכלל כי היא חלק ממשפחות החטופים וכו', אבל היא לא רואה את עצמה חוזרת

רמי בז'ה:  זה לא יקרה ביום אחד

רמי בז'ה:  כשהיא אמרה, אנחנו נסגרים ראשונים, אני מרגיש דז'ה וו למה שקרה לנו בקורונה

רמי בז'ה:       אנחנו והתיירות מתפרנסים בסוף לא מהסאונדמנים ומהמאפרות ומהמדינה

רמי בז'ה:  אנחנו מתפרנסים מקהל, וכל עוד הקהל לא יבוא להופעות, ואי אפשר לגרות אותו בכלל לרכוש כרטיסים ולבוא, אנחנו שוכבים על הרצפה

רמי בז'ה:  חשוב לי להגיד את הדבר הזה כי יש איזה בלבול כשאומר המנכ"ל, החזרנו את עולם התרבות או עזרנו לעולם התרבות

רמי בז'ה:  אנחנו לא עולם התרבות, אנחנו תעשייה שמייצרת כסף

רמי בז'ה:  לא לוקחת מהמדינה סבסוד

רמי בז'ה:  להיפך בדיוק, מייצרים במו עצמנו את הכסף ומשלמים למדינה שעם הכסף שלנו הם נותנים לפורומים התרבותיים והתיאטראות והמחול והקונצרטים והלהקות וכו' החשובות מאוד

רמי בז'ה:  הם נדבך סופר חשוב בתעשיית התרבות השלמה בעולם התרבות, אבל אנחנו הפוך, אנחנו אלה שמשלמים מכל כרטיס שאנחנו מוכרים

גלית והבה שאשו: גם המכפיל הכלכלי של כל פעילות שלך היא בין 1

גלית והבה שאשו: 4 ל-1

גלית והבה שאשו: 6, תלוי בפרוקסימיטי למטרופולין של תרבות, אבל זה בין 1

גלית והבה שאשו: 4 ל-1

גלית והבה שאשו: 6 מכפיל כלכלי לכל פעילות כלכלית כזאת

רמי בז'ה: תודה שאמרת מילים שאני לא מבין, אבל את בטח יודעת יותר ממני טוב ואני מודה לך מאוד על העבודה שלך

יוסף טייב: תודה רבה, רמי

רמי בז'ה:  את דמות מטורפת בעולם התרבות

רמי בז'ה:  אני אגיד לה רק תודה ובהצלחה גם בתפקיד הבא

רמי בז'ה:  זה לא ועדת כספים ולכן לדבר על כסף כאן בחינוך ותרבות ואומנות זה קצת - - -      

יוסף טייב: זה חלק

יוסף טייב:  אם אין קמח, אין תורה

רמי בז'ה: אני אתנצל כי אני הולך לצעוק בוועדת הכספים

רמי בז'ה:  כאן הייתי תרבותי

רמי בז'ה:  שם אני הולך לצרוח, אז תודה רבה לכם

יוסף טייב: תודה רבה, רמי

יוסף טייב:       מי נמצא מהאוצר?      

אוריאל שם טוב: אוריאל שם טוב, אגף תקציבים

יוסף טייב: אוריאל, בבקשה אם תוכל לתת לנו קצת אור על מה שנאמר על ידי רמי ומה שהעליתי גם בתחילת הדיון על הנושא של השוטף פלוס 30, פלוס 60

יוסף טייב:  מה שהם דיווחו בעצם בנובמבר זה ההכנסות שלהם בכלל מלפני המלחמה

יוסף טייב:  אני מבין שהולכים לעצור להם את זה בינואר

יוסף טייב:  בעצם הם נופלים בין הכיסאות

אוריאל שם טוב: טוב, אז קודם כל אני אגיד שאנחנו עובדים על מתווה לכל עולם התרבות, רמי והאנשים שהוא מייצג גם בתוכו

אוריאל שם טוב:  אני חושב שעד עכשיו באמת עבדנו בשיתוף פעולה מאוד פורה עם משרד התרבות והספורט

אוריאל שם טוב:  למעשה אנחנו נתנו מתווה לעולם התרבות והספורט עוד לפני שאושר התקציב הנוסף פה בוועדת כספים, כי ראינו בזה חשיבות ובאמת הבנו את הבעיה שיש בעולם התרבות והספורט

אוריאל שם טוב:  מענה ספציפי לנושא של איך חושב המתווה ואיך אנחנו פותרים את הפלונטר, זה משהו שאנחנו עושים בעבודה מול - - -     

נעמה לזימי: למה לא נעשה מתווה דומה לקורונה, מתווה שמתבסס על אירועי העבר לא רחוק?     

אוריאל שם טוב: הקורונה זה קצת עולם אחר ממה שאנחנו רואים היום

אוריאל שם טוב:  אנחנו כן ניסינו לתת מענה ראשוני כמה שיותר הולם

אוריאל שם טוב:  הצגנו אותו כאמור עוד לפני שהגיע תקציב נוסף

אוריאל שם טוב:  כשהגיע תקציב נוסף נתנו עוד

יוסף טייב: אוריאל, מדובר כרגע ב-250,000 אנשים שהם בעצם מעטפת האומנים

יוסף טייב:  האם עד לעצם היום הזה, 94 ימים מתחילת המלחמה, האם אותם אנשים קיבלו מענה או לא קיבלו מענה?     

אוריאל שם טוב: שוב, את הפרטים הטכניים של מי בתוך עולם התרבות - - -     

יוסף טייב: זה לא טכני

יוסף טייב:  אתה הופך את זה לטכני

יוסף טייב:  אני הופך את זה למהותי

אוריאל שם טוב: ברור שזה מהותי, אדוני היושב-ראש

אוריאל שם טוב:  אני לא מתכוון להגיד שזה לא חשוב או משהו בסגנון הזה

אוריאל שם טוב:  אני במשרד האוצר לא יודע לאיזה בן אדם ספציפית מגיע הכסף

אוריאל שם טוב:  זה משהו שאנחנו עושים מול משרד התרבות והספורט

אוריאל שם טוב:  אני בטוח שהמנכ"ל יידע לפרט על זה יותר ממני

יוסף טייב: אוריאל, אני רק רוצה לחדד פה משהו

יוסף טייב:  זה שאתה הופך את זה בסוף לטכני ואתה אומר, אני לא יודע למי זה מגיע, כשבונים מבנה מבורך ככל שיהיה, חלק ממטרת המבנה היא בסוף שזה יגיע לאנשים הרלוונטיים

יוסף טייב:  אם אנחנו יודעים ש-250,000 אנשים שהם מעטפת האומן לא מקבלים מענה מאותו מתווה, הווה אומר שהמתווה לא נכון וצריכים לסדר אותו

יוסף טייב:  השאלה אם בכוונת האוצר לבוא ולתקן את אותו מבנה כדי ש-250,000 האנשים האלה יקבלו את המענה או שלא?      

נעמה לזימי: בגלל שאנחנו גם היינו במתווה הפיצויים בוועדת הכספים, מתווה הפיצויים, הרי ידענו מראש שהוא לא הכליל קבוצות מסוימות בתוך המשק

נעמה לזימי:  למשל מטפלות המשפחתונים שנכנסו לפני כמה שבועות

נעמה לזימי:  יוסי, גם אתה היית לדעתי מעורב בתוך העניין הזה

נעמה לזימי:  ידענו את זה גם לקבוצות התעשייה של עובדי התרבות

נעמה לזימי:  זה נאמר גם בתוך הדיונים, אבל נאמר גם, וזה אני רוצה להגיד לך כי זה דיונים שאנחנו היינו בהם כמי שבתוך הוועדה

נעמה לזימי:  נאמר שיימצא להם פתרון ויבוא להם מתווה שמייחד אותם בגלל שהם עובדים ייחודיים במהות שלהם, מעין פרילנסרים שכירים, משהו שעדיין לא הכרנו בו בצורה הנכונה כגוף

נעמה לזימי:  לא נעשה כלום בעצם

נעמה לזימי:  זה קבוצה שפשוט הושלכה למרות שהובטח שיימצא לה איזה פתרון ספציפי

גלית והבה שאשו: אני רוצה לעשות רגע הבחנה בין המתווים השונים

גלית והבה שאשו:  המתווה של ה-80 מיליון שקלים הוא מתווה לגופי התרבות הממוסדים שמינהל התרבות והאומנויות במשרד התרבות והספורט בשוטף פועל איתם, זאת אומרת שזה נותן מענה גם לפרילנסרים לפי הגדרות המבחן, וגם לאותם עובדות ועובדים שהם ביחסי עובד-מעביד או ביחסי מעין עובד-מעביד

קריאה: אבל רק למי שפועל תחת אותם מוסדות

גלית והבה שאשו: בוודאי

גלית והבה שאשו:  מעבר לזה בתוכניות הנוספות שעשינו, שזה "משיב הרוח" ו"בלב אחד" ובאתרי מורשת והמופעים לחיילים, זה פתוח לכלל האומנויות והאומנים

גלית והבה שאשו:  ב"משיב הרוח" יש מאגר דינמי שהוא כל הזמן פתוח, שכל אומן שהוא יכול להכניס את הפרטים שלו פלוס לינק לעבודה שלו כדי שיוכלו להתרשם

גלית והבה שאשו:  מנהלי התרבות ברשויות חשופים למידע הזה ויכולים להזמין כל דבר שהם רוצים

גלית והבה שאשו:  זה לא מוגבל אך ורק למוסדות שאנחנו תומכים בהם ביום-יום

גלית והבה שאשו:  זה ההבדל

גלית והבה שאשו:  ההבדל בין המתווה לבין התוכניות הנוספות שעשינו, שמקנות לרשויות את האפשרות להזמין כל מאן דהוא, אבל צודק בז'ה בכך שהצרכים כל כך גדולים וישנם תומכי לחימה, מה שנקרא סאונדמנים ואחרים שבקצה, שהם צריכים להתפרנס ולהם צריכים לתת מענים נוספים, אני מודה ומתוודה

יבגני סובה: מאות ואלפי עובדים בתחום

יוסף טייב: זה נאמר

יוסף טייב:  הרעיון ברור

יוסף טייב:       אוראל, אותם 250,000 אנשים שהם בעצם מעטפת כללית של אותם אומנים, הם יכולים לגשת למתווה כללי של האוצר ללא קשר לתרבות?      

יבגני סובה: צריך לקבל נתונים, כמה ביקשו ואז לראות

יוסף טייב: הם עובדים שוטף פלוס 30, פלוס 60

יוסף טייב:  האם הדבר הזה נלקח בחשבון, ואם לא, אם אתם יכולים לעשות את ההתאמה הזאת?      

אוריאל שם טוב: אדוני היושב-ראש, אני לא יודע להגיד ספציפית לגבי הפער של השוטף פלוס 30 או שוטף פלוס 60

אוריאל שם טוב:  אני כן יודע להגיד שכשמיפינו את הצרכים מול משרד התרבות והספורט, אני לא זוכר איזשהו פער מרכזי שלא עלה מולנו, שהחלטנו שאנחנו לא מטפלים בו

אוריאל שם טוב:  אם יש איזשהו פער כזה, אנחנו נעבוד בשיתוף עם משרד התרבות והספורט ונפתור אותו

יוסף טייב: כפיר, אתה מכיר את הסוגיה הזאת?     

כפיר כהן: אני מסכים עם אוריאל ועם רמי

כפיר כהן:  רמי, אני מזמין אותך לקחת את הטלפון שלי

כפיר כהן:  נדבר מייד אחרי שתסיים לצעוק במקום אחר פה, לפי מה שאתה אמרת

כפיר כהן:  נשב יחד עם האוצר ואני מניח שכמו תמיד נחשוב על הדרך הנכונה ביותר, ואנחנו מקווים שהפתרון יימצא

כפיר כהן:  זה יהיה שיתוף פעולה מלא כמו שהוא היה עד עכשיו עם משרד האוצר, עם משרד התרבות והספורט

גלית והבה שאשו: היה תקדים לכך בזמנו, של השר חילי טרופר שבעצם ייצג את עולם התרבות שהוא לא נתמך על ידי המשרד, בפני האוצר

גלית והבה שאשו:  אני מניחה ומאמינה שגם השר מיקי זוהר יעשה זאת

יוסף טייב: אני מציע שוועדת החינוך תתכנס עם ועדת הכספים לישיבה משותפת סביב הנושא הזה עד למציאת פתרון מתווה הולם ל-250,000 אנשי מקצוע שהם בעצם מעטפת לאומנים

יוסף טייב:       חבר הכנסת יבגני סובה, בבקשה

יבגני סובה: רק שני דברים קצרים

יבגני סובה:  קודם כל באמת צריך לדעת מספר, כמה אנשים ניגשו דרך התוכנית של מענקים

יבגני סובה:  זה לא בעיה לבדוק

יבגני סובה:  אדוני היושב-ראש, אתה יכול לבקש שלדיון הבא, דיון מעקב, אנחנו נקבל מרשות המיסים מספר של אנשים שבמסגרת תוכנית הסיוע הם פנו, בעלי עסקים, לא משנה אם יש לך עוסק מורשה, פטור

יבגני סובה:  ההכנסה שלך ירדה כתוצאה מהמלחמה, אתה ניגש לפי תוכנית הסיוע ואז אחר כך אנחנו נכנסים לבעיות של 30, 60

יבגני סובה:  כרגע צריך לראות אם באמת אותו סאונדמן איבד מההכנסה שלו

יבגני סובה:  יכול להיות שגם לפני המלחמה הוא היה מקבל שוטף פלוס 30

יבגני סובה:  60 זה בעיה בפני עצמה שצריך לטפל בה

יבגני סובה:       דבר נוסף, ופה אמרתם שאתם נותנים סיוע לרשויות

יבגני סובה:  אנחנו נמצאים בתקופת הבחירות

יבגני סובה:  זה אומר שהבקרה היא בקרה יותר קפדנית

יבגני סובה:  אני לא רוצה חלילה להאשים את ראשי הרשויות, אבל אם ראש רשות שהולך להיבחר, צריך לבדוק איך הוא מנצל את הסיוע הזה

יבגני סובה:  שלא יגידו שאתה עכשיו עשית פה אירוע והזמנת את האומנים שתומכים בך כי אתה רץ לרשות, ומישהו שהוא כביכול לא תומך בך, נשאר, כמו שאמרו חבריי פה, בלי שהוזמן להיות הסאונדמן, מפיק או מתופף

יבגני סובה:  אני חושב שיש פה אירוע שהוא מתחת לפני המים

יבגני סובה:  אנחנו גם לא יודעים לזהות

יבגני סובה:  בכל מקרה בשנת בחירות כל הוצאה כזאת היא הוצאה שמותנית באישור של היועץ המשפטי ובאישור של ועדת הפנים, אז צריך לא לתת סתם לרשויות, בטח בתקופת הבחירות, אלא לראות האם באמת משרד התרבות יכול לנהל את האירוע

יבגני סובה:       אם עכשיו לצורך העניין, עירייה, לא רוצה להגיד בכוונה את העיר, רוצה לזמן מפיקים, זמרים, אז תעשו את זה אתם

יבגני סובה:  תדאגו שאתם תנהלו את האירוע ואל תיתנו לראש העיר לנהל את זה

יבגני סובה:  בטח הוא גם ינאם שם ויגיד כמה טוב שהוא הביא את החבר'ה לתמוך בחיילים, כשכולנו תומכים בחיילים וכולנו תומכים במפונים וכולנו תומכים בתושבים, אז הסוגיה הזאת היא מאוד חשובה

יבגני סובה:  זו סוגיה שפחות מדברים עליה אבל יש בהחלט לשים לב שלא יהיו טענות כלפיכם אחר כך

יבגני סובה:  שלא יגידו שאתם נתתם כסף בלי פיקוח ובסוף זה הלך רק לאלה שחיזקו את הקמפיין לקראת 27 בפברואר

יבגני סובה:  זו סוגיה מאוד חשובה

גלית והבה שאשו: קודם כל תודה לך על ההערה, היא הערה בונה

גלית והבה שאשו:  אנחנו בהחלט ערניים לכך

גלית והבה שאשו:  יש לנו גם יעוץ משפטי שהוא מאוד עם אצבע על הדופק בעניין הזה, כמו גם בעניינים האחרים

גלית והבה שאשו:  ההקצאות לרשויות הסתיימו בסוף דצמבר 2023

גלית והבה שאשו:  לא תהיינה הקצאות ישירות ומבחני תמיכה עד אחרי הבחירות המוניציפאליות

גלית והבה שאשו:  מעבר לכך, בתוכנית "משיב הרוח" ההקצאות הן למנהלי התרבות ברשויות תוך תבניתיות מאוד ברורה שהם מחויבים לקחת אומנים ויוצרים מקצועיים ממאגר מקצועי, כך שאנחנו עושים את כל הבאפרים בעולם על מנת שלא יהיה פה שימוש לרעה בכספי ציבור בתקופה רגישה כזאת

יבגני סובה: את זה נצטרך לבדוק אחר כך

יוסף טייב: תודה רבה

יוסף טייב:  יפעת בחר, מנכ"לית השתחוויה

יפעת בחר: בוקר טוב, אני יפעת בחר מהשתחוויה, תיאטרון, קהילה, חברה

יפעת בחר:  קודם כל פתחו משפחות החטופים

יפעת בחר:  להגיד שאנחנו לא שוכחים והלב איתם כל דקה

יפעת בחר:       אני רוצה לדבר על החוסן שלנו כחברה דרך תרבות ואומנות

יפעת בחר:  הבן שלי הוא בכיתה ח'

יפעת בחר:  אנחנו גרים בהוד השרון ועל פניו לא קורה הרבה בהוד השרון

יפעת בחר:  היו לנו כמה אזעקות ומאז הוא לא מסוגל ללכת לבית הספר

יפעת בחר:  היום בדרך לפה הסתכלתי באפליקציה לראות אם הוא יצא לבית ספר, כי יצאתי מוקדם

יפעת בחר:  אני ובעלי יצאנו מוקדם, ואני רואה שהוא ברחוב

יפעת בחר:  בשבוע שעבר גם

יפעת בחר:  הוא לא היה מסוגל להיכנס

יפעת בחר:  הוא פיתח חרדה סביב הנושא הזה

יפעת בחר:  מה שאני רוצה להגיד לכם מתוך הסיפור האישי הזה, שיש לנו פצעים שלא רואים אותם

יפעת בחר:  לא רואים אצל הילדים שלנו, לא רואים אותם אצל הקשישים שלנו, לא רואים אותם אצל כולנו אני חושבת

יפעת בחר:       המטרה והעוצמה של תרבות ואומנות היא לבוא ולתת במה לאנשים להוציא ולבטא את הכאבים האלה, את החרדות, את החששות

יפעת בחר:  זה נמצא בכל מקום וזה מה שאנחנו עושים בהשתחוויה

יפעת בחר:  אנחנו מגיעים אל אותן האוכלוסיות ואל אותן הקהילות, ודרך תיאטרון שהם עצמם, הם האומנים, הם היוצרים, הם משתמשים בבמה ובאומנות כדי לבטא, כדי להוציא, כדי לשחרר, כדי לחזק את עצמם כי בסופו של דבר הם מחזקים גם את המשפחות שלהם, אם זה נשים שמגיעות אלינו לקבוצות, אם זה אותם הקשישים שמרגישים כל כך לבד בתקופה הקשה הזו

יפעת בחר:  ברגע שהם מחזקים את עצמם, הם מחזקים גם את הקהילה הקרובה שלהם

יפעת בחר:  זה התפקיד שלנו ואנחנו זקוקים לעזרה של הממשלה בתקופה הזו, לעזור לנו להגיע לאותם אנשים

יפעת בחר:  אנחנו מגייסים תרומות, אנחנו מגייסים בהתנדבות

יפעת בחר:  אנחנו עושים מה שאנחנו יכולים, אבל אנחנו צריכים עכשיו להבין שתרבות ואומנות היא גם של העם עצמו וגם הם יוצרים, ומשתמשים בזה ככלי לריפוי של ממש

יפעת בחר:  תודה

יוסף טייב: תודה רבה

יוסף טייב:      חבר הכנסת סימון דוידסון, בבקשה

סימון דוידסון: תודה רבה, אדוני

סימון דוידסון:  קטי שטרית היקרה, אני רוצה לאחל לך בריאות

סימון דוידסון:  אנחנו אוהבים אותך למרות שאנחנו בשני הצדדים השונים של המפה הפוליטית

קטי קטרין שטרית: אין שני צדדים, אנחנו עם אחד

סימון דוידסון: אני באמת מאחל לך בריאות

סימון דוידסון:  לגלית אני רוצה לאחל הצלחה

סימון דוידסון:  שמונה שנים בתפקיד, חברים, זה לא דבר שבא ברגל

סימון דוידסון:  כששמונה שנים מנהלים את התרבות במדינת ישראל, אז עוברים את הכול, ואנחנו נמצאים פה באמת בנקודה שצריכים להיות להטוטן כדי להגיע לכל אותם אנשים שצריכים את העזרה שלנו

סימון דוידסון:       למרות שאני מתעסק המון בספורט, אני רואה את התרבות כמשיקה לספורט בשלושה חודשים האחרונים

סימון דוידסון:  אתמול אנחנו עשינו סיור עם ועדת החינוך והיינו בבית ספר שהילדים מגיעים בבוקר ונמצאים בחלל סגור ללא חלון אחד שאפשר לפתוח אותו מהבוקר עד הצוהריים, וכשהם יוצאים מבית הספר הם חוזרים למלון והם שוב נמצאים בחדר, משפחה שלמה, ולתרבות ולספורט יש את החוזק להחזיר את האנשים האלו קצת לשפיות

סימון דוידסון:  אי אפשר להחזיר לשפיות מלאה אבל קצת לשפיות

סימון דוידסון:       אני רוצה לחזק את האומנים

סימון דוידסון:  זה לא רק האומנים

סימון דוידסון:  כמו שבז'ה ציין, זה מהסאונדמן לאיש תפאורה, למפיקים, לכל מי שחי את העולם הזה על כל הפעילות שהם עושים כדי להחזיר אותנו לנורמליות כלשהי

סימון דוידסון:       לסיום אני רוצה להגיד שאנחנו לא מכניסים פוליטיקה פה, אבל אני קמתי היום עם בחילה אמיתית

סימון דוידסון:  בקדנציה הקודמת פה בוועדה הזאת, הוא לא נמצא בוועדה, ישב איתנו עופר כסיף

סימון דוידסון:  כשאני שמעתי את המשפחות של החטופים היום, ואני שומע אותם כל היום, אנחנו דומעים וכואבים

סימון דוידסון:  כשיש חבר כנסת בכנסת ישראל, אחד מתוך 120 שקורא ותומך בתביעה נגד מדינת ישראל, וטוען שזה החובה החוקתית שלו, לי זה עושה בחילה, ואני לא נמצא בצד שטוען, ערבים ויהודים

סימון דוידסון:  אני תומך בערבים ויהודים ואני עושה הכול כדי שנחיה ביחד, אבל יש גבול לכל דבר

סימון דוידסון:  אני קורא לכל חברי הכנסת בכנסת ישראל להוקיע את האמירה הזאת, ואם אפשר גם להוקיע אותו מהכנסת, כי חבר כנסת לא יכול לתת גב וסכין בגב הכנסת וגם המדינה

סימון דוידסון:  כך אני רואה את זה, אז אני מוקיע את מה שהוא אמר

סימון דוידסון:  חבר שהוא לא נמצא פה אבל אני אגיד לו את זה היום לא פעם ולא פעמיים גם בנאומים שלי

סימון דוידסון:  אסור שחבר כנסת במדינת ישראל יתבטא בצורה כזאת ובאמת יפנה גב למדינת ישראל

סימון דוידסון:  תודה רבה

יוסף טייב: תודה רבה

אחמד טיבי: לא שמעתי אותך מתייחס לסמוטריץ' שאמר שבעזה יש שני מיליון נאצים

סימון דוידסון: אני התייחסתי גם לסמוטריץ' ואתה יודע את זה

יוסף טייב: תודה רבה

יוסף טייב:       חיה לאה עוזר מטעם האומנויות החרדיות, בבקשה

חיה לאה עוזר: שלום וברכה, אני בעצם מטעם האומניות החרדיות

חיה לאה עוזר:  אני עובדת עם האומניות החרדיות

חיה לאה עוזר:  יש לי קהילות של המון אומניות חרדיות

חיה לאה עוזר:  בעצם כולן מאוגדות תחת הקהילות שלי

חיה לאה עוזר:  כל תקציבי המלחמה והאומנים העצמאיים, לא ראינו אותם

חיה לאה עוזר:  התנדבנו בכמויות אצל כל המפונים

חיה לאה עוזר:  אני מאמינה שמלכהלי תדייק יותר

חיה לאה עוזר:  אני באה כדי לייצג אותם

חיה לאה עוזר:  היא תיתן את הנתונים המדויקים

מלכהלי בלוי-חנוכה: שלום וברכה, השם שלי מלכהלי ואני מנהלת השדולה למען האישה החרדית והדתית פה בכנסת, בראשות לימור סון הר מלך

מלכהלי בלוי-חנוכה:  אנחנו נשים חרדיות ועל זה אני רוצה כרגע להתמקד

מלכהלי בלוי-חנוכה:  דבר ראשון, התקציב לתרבות החרדית הוא מצומצם, הוא דל לעומת התרבות הכללית

מלכהלי בלוי-חנוכה:  אין מקום ספציפי

מלכהלי בלוי-חנוכה:  אין כאן את מרכז אומנויות הבמה לחברה החרדית, זאת אומרת אנחנו די נודדות

מלכהלי בלוי-חנוכה:  אין איזשהו משכן שאוסף אותנו

מלכהלי בלוי-חנוכה:       בפרוץ המלחמה אני קיבלתי לנהל מרכז מפונים בנחלים

מלכהלי בלוי-חנוכה:  למרכז הזה התאספו מפונים חרדים משדרות, נתיבות, אשקלון

מלכהלי בלוי-חנוכה:  באותו רגע הוצפתי בעשרות פניות, אנחנו רוצים לעזור, אנחנו רוצים להביא לכם מפעילה, ואז שאלתי האם זה מותאם לציבור החרדי? לא

מלכהלי בלוי-חנוכה:  האם התוכן מותאם? לא

מלכהלי בלוי-חנוכה:  המוסיקה מותאמת? לא

מלכהלי בלוי-חנוכה:  בקיצור, לא יכלו לעזור לנו

מלכהלי בלוי-חנוכה:  הקבוצה שאני ניהלתי לא קיבלה תרבות כי פשוט לא היה, אז נכון, רוצים ויש הרבה התנדבות אבל כשזה מגיע בפועל למותאמות שלנו אז אין

מלכהלי בלוי-חנוכה:  גם אותן אומניות הן צריכות להגיע באותם ערוצים שמקודם דיברו, אבל אנחנו נופלים בסוף הסעיפים הראשונים

מלכהלי בלוי-חנוכה:      דיברו כאן על אנשי הקצה שהם סאונדמנים, גרפיות וכו'

מלכהלי בלוי-חנוכה:  אני רוצה לתת כאן עוד תחום שזה חלק מנקודת הכוח שלי

מלכהלי בלוי-חנוכה:  אני עוסקת בתחום הסרטים לילדים ונושא של ריתמוסיקה לגני ילדים

מלכהלי בלוי-חנוכה:  הנשים הללו שהן לא נמצאות תחת משרד החינוך, הן עובדות באופן פרטי דרך הגננות או דרך מרכזים, הקשר הוא ישיר אליהן

מלכהלי בלוי-חנוכה:  הפיקים זה החגים שלנו, אז הנה היה חנוכה, אז כל מנהלות המרכזים חיפשו מי תגיע להפעיל את הילדים, אבל השורה התחתונה הייתה בחינם

מלכהלי בלוי-חנוכה:       צריכים להבין שנותנים כאן סוג של סיוע אבל הוא לא מגיע לאותן נשים

מלכהלי בלוי-חנוכה:  אני ממש מבקשת שתיתנו את הדעת

מלכהלי בלוי-חנוכה:  ראשית, כשמביאים תקציב לעיריות, למועצות, שיהיה פס בתקציב הזה, ציבור חרדי, נשים חרדיות

מלכהלי בלוי-חנוכה:  פשוט תבדילו את זה כי זה נטמע

מלכהלי בלוי-חנוכה:  זה פשוט זולג

מלכהלי בלוי-חנוכה:  אם אנחנו לא עומדים בקטגוריות, וזה יכול פשוט ליפול על סעיפים קטנים

מלכהלי בלוי-חנוכה:  הייתי שמחה לעשות אפילו פגישה בעניין הזה, להביא את הנשים

מלכהלי בלוי-חנוכה:  אני שמחה שחיה לאה הגיעה

מלכהלי בלוי-חנוכה:  נשים אחרות פשוט התקשו

מלכהלי בלוי-חנוכה:  גילינו את הוועדה הזאת מהרגע להרגע

מלכהלי בלוי-חנוכה:  זה אחד

מלכהלי בלוי-חנוכה:      הדבר השני, כל התחום של הילדים הוא פשוט זולג פה

מלכהלי בלוי-חנוכה:  הנשים הספציפיות, זה לא כל דבר

מלכהלי בלוי-חנוכה:  אנחנו לא יכולות להגיע לכל מקום

מלכהלי בלוי-חנוכה:  אם זה לא נפרד, אם זה לא עונה על כל הקריטריונים שלנו אנחנו לא שם

מלכהלי בלוי-חנוכה:  לא יתכן שיש מרכזי מפונים בהושעיה, במקומות אחרים שאין להם את התרבות הזאת

מלכהלי בלוי-חנוכה:  תודה רבה

חיה לאה עוזר: אני רוצה להוסיף מילה

חיה לאה עוזר:  אני עובדת כרכזת קהילה ברחביה פה בירושלים

חיה לאה עוזר:  כרכזת קהילה ותרבות עשינו כל מיני אירועים למפונים

חיה לאה עוזר:  היו מאות, הגענו אפילו לאלפים של ילדים ומשפחות שהגיעו למפונים

חיה לאה עוזר:  כל ההתנדבויות היו 100% אזרחים או עמותות

חיה לאה עוזר:  לא היה מהעירייה, לא היה מהממשלה

חיה לאה עוזר:  לא היה כלום

חיה לאה עוזר:  אני מדברת על עשרות אלפי שקלים שהושקעו מטעם אנשים עצמאיים והמינהל הקהילתי עבור מפונים

חיה לאה עוזר:  אני כל פעם מחדש חיפשתי קולות קוראים, משהו עבור מפונים חרדים וזה לא היה

יוסף טייב: המינהל הקהילתי מקבל מכם?     

חיה לאה עוזר: כל הכספים הגיעו מאזרחים, לא מהמינהל הקהילתי

גלית והבה שאשו: אני רוצה רגע להתייחס, ברשותך

גלית והבה שאשו:  קודם כל תמיד השמיכה קצרה, אין ספק

גלית והבה שאשו:  כשיש דמעות, הדמעות לעיתים מוצדקות, אבל אני רוצה לתת את התמונה הכוללת, ברשותך וברשות כולם

גלית והבה שאשו:  ב-2017 קרה דבר בישראל, מינהל תרבות ואומנויות בתקופתה של השרה רגב התקין תקנה לתרבות חרדית שמתוקצבת אמנם ב-6 מיליון שקלים

גלית והבה שאשו:  ברור שצריך לתת עוד, ברור שעושים עוד, ברור שיש חשיבה ויש תוכנית אופרטיבית בהנהגת השר, סגן השר טסלר ואחרים על מנת לתת עוד תקציבים ועוד עשייה לתרבות החרדית

גלית והבה שאשו:  במסגרת "בלב אחד" אנחנו כן הקצנו תקציב ייעודי

גלית והבה שאשו:  אגב, גם "במשיב הרוח" נכתב מפורשות, צריך לתת מענה למגוון הרחב של האוכלוסייה כולל חרדים, כולל ערבים כי יש גם מפונים ערבים

גלית והבה שאשו:  יש מפונים בדואים

גלית והבה שאשו:  אנחנו צריכים לתת מענה למגוון הרחב של האוכלוסייה במדינת ישראל

גלית והבה שאשו:  זה אחד

גלית והבה שאשו:      דבר שני, הנתונים פשוט ברשותי של התקציבים שאנחנו נתנו באותם מענים במסגרת המתווה שעשינו עם האוצר

גלית והבה שאשו:  אנחנו כן נתנו לקבוצה של נשים

גלית והבה שאשו:  לדוגמה, קבוצה של נשים חרדיות שיש להן תיאטרון והן קיבלו תקציב נוסף

גלית והבה שאשו:  מעבר לכך אנחנו אפשרנו לגופי התרבות החרדית שנתמכים על ידנו שפעולת הפגה תיחשב כפעולה נתמכת והם יקבלו עליה תקציב

גלית והבה שאשו:  נכון שהשמיכה קצרה ונכון שצריך לעשות עוד ונכון שהתקציב של התרבות החרדית צריך לגדול וצריך למצוא עוד אמצעים, אבל כן נעשו דברים וחשוב שתכירו אותם

מלכהלי בלוי-חנוכה: רק על הדבר הזה אני רוצה לחדד

מלכהלי בלוי-חנוכה:  מי שזכה ועד היום הייתם גוף שמממן מאחוריו, אז הוא זכה פעם נוספת, אבל מי שלא הגיע לשם, וזה בדיוק מה שאמרתי

מלכהלי בלוי-חנוכה:  האומנות זה אומנות הבמה

מלכהלי בלוי-חנוכה:  יש עוד הרבה קטגוריות והרבה חלקים כמו שאמרתי, גם תרבות של ילדים, גם תרבות של מוסיקה, גם סרטים לילדים

מלכהלי בלוי-חנוכה:  זה חלק שהוא צד חזק שלי, אני מביאה אותו

מלכהלי בלוי-חנוכה:  לפני שהגעתי לכאן הרמתי את כל הטלפונים האפשריים

מלכהלי בלוי-חנוכה:  יש עוד הרבה דיסציפלינות שפשוט לא נמצאות שם, לכן אני אומרת, אם אנחנו כבר מדברים על המגזר הזה, בעיקר על המגזר הנשי-חרדי ואני מכניסה כאן הדתי, שאנחנו על אותם סעיפים נמצאים, אז אני חושבת שצריך לעשות ועידה ספציפית על הנושא ושכל היושבים בחדר יהיו במקום הומוגני שתוכלו לשמוע אותנו ולהיות ספציפיים ונקודתיים

גלית והבה שאשו: קודם כל מעולם לא הגעת אליי ואולי ביומי האחרון אני אעביר את זה

גלית והבה שאשו:  איך נאמר במשנה? "משה קיבל תורה מסיני ומסרה", אז אני בהחלט אשמח לקבל את מספר הטלפון שלך על מנת להעביר לחנוך גנן שהוא המנהל של התרבות החרדית כמו גם למי שתמלא את מקומי כדי שייווצר כזה שיח

גלית והבה שאשו:  בהחלט אחד הדברים שאנחנו חייבים להמשיך ולקדם, חבר הכנסת טייב, את זה המענים למגוון הרחב של האוכלוסייה החרדית במדינת ישראל וזה בהחלט בסדר היום שלנו

יוסף טייב: אני חושב לכלל האוכלוסיות

יוסף טייב:  יש התאמות שצריך לעשות גם למגזר הערבי ועוד

גלית והבה שאשו: נכון

גלית והבה שאשו:      חברת הכנסת נעמה לזימי, בבקשה

נעמה לזימי: תודה רבה, כבוד יו"ר הוועדה

נעמה לזימי:  איך שניגשתי אליך ואמרתי שיש פה עניין אוצרי שקשור למתווה הפיצויים, באותה מהירות כבר הודעת שתתקיים הפגישה המשותפת עם ועדת כספים, וזה לא פעם ראשונה שאתה, יו"ר הוועדה מגלה גמישות והבנה שצריך רגע לצאת מחוץ לקופסה ולהבין שפה לא ייפתר העניין

נעמה לזימי:  אני רוצה להגיד את זה בצער

נעמה לזימי:  מתווה הפיצויים הוא שפגע בכל קהילת עובדי התרבות בישראל למרות שהובטח לנו שיהיו החרגות של קבוצות שלא נמצאות בתוך המתווה, וחייב לחוקק אותו מאוד מהר כדי שיגיעו פיצויים לעצמאיים ולעסקים

נעמה לזימי:       אני רוצה להגיד משהו על משרד התרבות

נעמה לזימי:  משרד התרבות, הוא אמור לתת את משיב הרוח, אבל כשאין קרקע, כשאין מתווה שמאפשר את הכללת עובדי הבמה, עובדי התעשייה וכל מי שנשארים מאחור, אז הוא לא יכול להשיב את הרוח לצערנו כמו שצריך, לכן הסוגיה הזאת חייבת להיות פתירה אוצרית עם ועדת הכספים ולהבין שאי אפשר לחמוק מזה

נעמה לזימי:  זה לא המתווה הזה במקום החובה הברורה לייצר משהו שהוא בדמות שכר חלופי בתקופה הזו לכל עובדי התעשייה

נעמה לזימי:      בקורונה היו מתווים

נעמה לזימי:  בוודאי שזה לא כמו קורונה, אבל יש איזשהו פרוטוקול של מתווה שאפשר לעבוד איתו ולהתאים איתו

נעמה לזימי:  כשלא עושים את זה, זה בכוונה

נעמה לזימי:  אחרי שלושה חודשים לאוצר אין כוונה להכליל את עובדי התעשייה בפיצוי כלשהו

נעמה לזימי:  זה מה שצריך להגיד פה

נעמה לזימי:  אני אשמח שכשיבואו נציגי האוצר או שר האוצר או מנכ"לות, תגידו את הדברים כמו שהם

נעמה לזימי:  האנשים פה מגיעים כדי לשמוע תשובות ברורות

נעמה לזימי:  מגיעה להם כנות, מגיע להם שהם ישמעו את האמת

נעמה לזימי:  לא מגיע להם להישאר חודש אחרי חודש מוחרגים ממתווה ומשכר

נעמה לזימי:  זה לא הגון

נעמה לזימי:  בטוחה שלא בשביל זה אתם מגיעים לוועדות הכנסת, לכן צריך אולי באמת ששר האוצר ייתן תשובה רשמית, מתכוון או לא מתכוון

נעמה לזימי:  מתווה הפיצויים נידון למעלה

נעמה לזימי:  אני עוד מעט הולכת אליו, וגם נציף את זה ועוד הרבה דברים אחרים

נעמה לזימי:       אני כן רוצה להגיד למשרד התרבות, קודם כל טוב שעשיתם משהו עצמאי שהוא כמובן לא מחליף שכר

נעמה לזימי:  צריך להגיד, זה משרד אחר לטיפול בדבר הזה

נעמה לזימי:  אני חושבת שכן צריך להוסיף לקרן של אומנים במצוקה עוד משאבים

נעמה לזימי:  צריך לחתור לזה, לראות איך עושים את זה

נעמה לזימי:  צריך כן לשלב קבוצות כמו תנועת תרבות שהן גם מייצרות מענים, שהם גם רווחתיים וטיפוליים בנוסף לכלים התרבותיים, בטח בקרב קהילות מפונים, אז כדאי לראות איך אפשר לבחון את זה גם בתוך זה, וכמובן מוסדות תרבות בעוטף שזה בעיה בפני עצמה וברור לי שאתם גם בתוך זה

נעמה לזימי:      הטענות שלי כרגע הן לא כלפי משרד התרבות, ואני בכוונה אומרת את זה כי צריך לקרוא לילד בשמו

נעמה לזימי:  כל הקבוצה הזו הוחרגה ממתווה הפיצויים ולא נכנסה אליו בדרך התקנות או דרכים אחרות, זאת אומרת פשוט החריגו ובסוף לא הביאו עוד מתווה

נעמה לזימי:  כשבאמת הנציגים של כל הארגונים התחננו לדבר בוועדה, עד שהם קיבלו זכות דיבור אמרו להם, בסדר, יטופל עוד מעט

נעמה לזימי:  אני הייתי שם

נעמה לזימי:  זה פשוט חרפה ששלושה חודשים עברו ופשוט כלום לא נעשה

נעמה לזימי:       אני אמשיך לשלוח עוד שאילתות ומצידי ששר האוצר יענה עליהן במליאה

נעמה לזימי:  אם לא יענו תשובה בכתב כמו שנדרש, אני אפעיל את כל הכלים אבל תהיה פה תשובה, כן או לא, ואני מקווה מאוד שכן

נעמה לזימי:  תודה

יוסף טייב: תודה רבה

יוסף טייב:       דניאל לגזיאל, ארגוני הפקות, בבקשה גבירתי

דניאל לגזיאל: קודם כל אני כאן יחד עם אלי מנטבר שרוצה לשאת דברים לאחר מכן

דניאל לגזיאל:  הוא גזבר האיגוד וחבר ועד מנהל

דניאל לגזיאל:  אני רוצה להגיד כמה דברים קצרים מאוד

דניאל לגזיאל:  קודם כל אני אמנם פרילנסרית, מהקטנים נחשבת

דניאל לגזיאל:  לא קיבלתי עד עכשיו שקל מהמדינה כי בעצם יש באמת את כל עניין השוטף פלוס שוטף פלוס, חוץ מזה שיש גם את עניין שספקים וחברות שלקחו עבודות לא יכולים לשלם כל כך בתקופה הזאת, זאת אומרת גם אם השוטף עבר וגם אם מגיע תור לא שלי ספציפית, לא ניתן לפעמים לשלם את הכסף הזה

דניאל לגזיאל:  זה דבר אחד

דניאל לגזיאל:      דבר שני, החברות הכן גדולות שאומרים שמרוויחות הרבה ועובדות הרבה ועושות הרבה, בסוף יש להן גם עובדים שכירים וגם עובדים פרילנסרים והם לא יודעים אם להעסיק אותם, להשאיר בחל"ת, לפטר, כי לא יודעים מן הסתם וזה הגיוני מאוד, אם חוזרים לעבודה מחר, מוחרתיים, בעוד שלושה חודשים

דניאל לגזיאל:  בכל אופן גם אם יש אירוע ביוני צריך להתחיל לכל המאוחר כבר לשווק אותו במרץ, זאת אומרת אין ממש ברירה אלא לעשות מתווה שלוקח בביטחון ובטיחות את כל הדברים האלה

דניאל לגזיאל:  מעבר לכך העניין ביטוחי בתעשייה שנפרד, וגלית כמובן גם מכירה, וגם אני מאמינה שכפיר

דניאל לגזיאל:  זה דבר אחד

דניאל לגזיאל:       דבר שני, באיגוד שלנו יחד עם משרד התרבות הקמנו את חמ"ל התרבות בתחילת המלחמה, כאשר מהאיגוד מימנו מעל 200,000 שקלים שגייסנו באופן פרטי לספקים ולאנשים, בסכומים מאוד קטנים, בסכומים של 500, בסכומים של 1,000, כיסוי הוצאות אבל ממש מינימלי כשלא הייתה ברירה וכשרצינו לתת מענה גם למפונים, גם לצבא, גם לפצועים, ואפילו לפנימיות ובתי אבות

דניאל לגזיאל:  מימנו את זה בשקל פה, שקל פה ונתנו מענה מכספים פרטיים לחלוטין

דניאל לגזיאל:       חוץ מזה עניין של תזרים של המענקים

דניאל לגזיאל:  כמו שדיברת עם משרד האוצר, בסוף גם מי שעכשיו זכאי ולא קיבל, מאיפה הוא יביא את הכסף שלושה חודשים? לא כולם עשירים בתעשיית התרבות

דניאל לגזיאל:  לא כולם אומנים שהם גדולים ובאמת יש להם כסף

דניאל לגזיאל:  אגב, אני חייבת להגיד לכם שגם אומנים שהם נחשבים גדולים וכולם חושבים שהם עשירים, פנו אליי ושאלו אותי אם הקרן לאומנים במצוקה מספקת להם מענה, אם זה בושה להגיש, לא בושה להגיש, כי גם בהוראות של הקרן זה לא ממש מובן מי, מה

דניאל לגזיאל:  יש קריטריונים כמובן שהם מאוד מובנים, אבל בסוף אומנים שהם מבחינתכם מופיעים בכל מקום ויש להם מלא כסף, גם לא יודעים מה לעשות עם עצמם

דניאל לגזיאל:      בנוסף לכך, עכשיו מאוד נהייה באמת חינם, נהוג להופיע בחינם

דניאל לגזיאל:  זה בסדר, וכולם, יש להם רוח התנדבות מאוד גדולה, אבל בסוף זה אומר שאם אתם לוקחים מופע ב-10,000 שקל לצורך העניין, ומגיעים שמונה אנשי צוות, כל אחד מקבל פחות מ-700 שקלים אחרי שאתם מוציאים את המיסים ואת כל מה שצריך

דניאל לגזיאל:  מה עם הסעות וכיבוד ודברים שהם בסיסיים, נסיעות לצפון, לדרום? זה לא באמת כסף בכלל

נעמה לזימי: נכון

דניאל לגזיאל: זה לא באמת כסף

דניאל לגזיאל:  בוא נגיד את האמת

דניאל לגזיאל:  זה נשמע 10,000 שקל ליום עבודה של אומן, זה הרבה, אבל זה לא

דניאל לגזיאל:  יש משרדים להשכיר, יש דברים לעשות

דניאל לגזיאל:  יש בכלל הוצאה של שירים שעולים כסף ואף אחד לא מממן אותם

דניאל לגזיאל:       חוץ מזה שתעשיית התרבות היא לא רק מופעים, היא לא רק אומנים, היא גם כנסים וגם אירועים עסקיים שגם הם כבר לא קיימים

דניאל לגזיאל:  ה"גג" שב"גגות" זה מתנות ושי לעובדים שנותנים, ומידי פעם כנס בזום, כנס אחר

דניאל לגזיאל:  אנחנו יודעים להתמודד עם הכול

דניאל לגזיאל:  זו תעשייה מאוד יצירתית, אבל בסוף אם לא יינתן מענה שהוא באמת מכסה את כל הסקטורים, ובהתחשב בשוטף ובהתחשב בכל הדברים האלה שמתכננים קדימה, זה מאוד בעייתי

דניאל לגזיאל:      בחמ"ל התרבות שהקמנו התייחסנו לכל המדינה, באמת לרוב, אם לא כל המגזרים

דניאל לגזיאל:  באמת נתנו מענה, כל מי שרצה, בכל עולמות התרבות, דרך אגב, גם עולמות שהאיגוד לא בהכרח עוסק בהן, בשישה עולמי תרבות, גלית לימדה אותי שיש

דניאל לגזיאל:  גם אומנות, גם מחול, גם מוסיקה, גם תיאטרון

דניאל לגזיאל:  באמת נתנו מענה לכל, גם מבחינת לתת מענה לאנשים שיצאו מהבית לעבוד, וגם מהפן של אנחנו רוצים לתרום, כי כל אחד וכל איש, מתאים לו צורך אחר

דניאל לגזיאל:       חוץ מזה אנחנו גם התגייסנו לעזור לפסטיבל הנובה ולכל הקהילה, גם בעזרת מופעים בתקציבים שונים ובתרומות שונות, הכול בתרומות

דניאל לגזיאל:  כלום כסף לא בא מהמדינה למרות שכולם מושיטים ורוצים לעזור

דניאל לגזיאל:  אני מבינה שזה בגלל מכרזים, עניינים, אבל בשורה התחתונה זאת המציאות

דניאל לגזיאל:  יש רוח חזקה כמו שאמרו פה

דניאל לגזיאל:  זהו

יוסף טייב: תודה רבה

יוסף טייב:      אלי, בקצרה

אלי מנטבר: פה נאמרו דברים על ידי דניאל וגם על ידי רמי

אלי מנטבר:  אני רק יכול להוסיף שאנשים לא מבינים בעצם מה הוא עולם התרבות שאיננו תחת סבסוד

אלי מנטבר:  זה עולם ומלואו שאם פעם מישהו יצלול אליו, יבין

אלי מנטבר:  מדובר באמת מעל ל-250,000 איש שבאים כל בוקר ומחפשים את הדרך ליצור תרבות למדינת ישראל, לקיים טקסים, אירועים, כנסים

אלי מנטבר:  כל מה שנעשה פה, אנשים מגיעים בערב למופע, הכול נראה להם מוכן ומסודר, אבל מאחורי הדבר הזה יש מאות ואלפי עובדים שעובדים עבודה קשה ואין להם כרגע שום הכנסה

אלי מנטבר:  צריך להבין שלא להם אין הכנסה, לכל המשפחה שלהם אין הכנסה

אלי מנטבר:  לא מדובר פה על אדם אחד

אלי מנטבר:  זה משפחות שלמות שאין להן פרנסה, שהם מבקשים בקשה של תרומה

אלי מנטבר:  אני לא חושב שזה המקום שצריך להיות, שאנשים של תעשיית התרבות יגיעו למצב כזה שיבקשו תרומות ועזרה

אלי מנטבר:  אין להם מה לאכול

אלי מנטבר:  כל התעשייה כמו שנאמר, תחזור לאחר תום ההודעה על המלחמה עוד שלושה, ארבעה חודשים עד שיתחילו לבנות את העתיד, אז חייבים לראות את האנשים האלה

אלי מנטבר:  הם לא שקופים

אלי מנטבר:  לכל אחד יש שם ומשפחה והכול

אלי מנטבר:  חייבים

יוסף טייב: הדברים נאמרו

יוסף טייב:  דברי תורה צריכים חיזוק וטוב שחזרת על הדברים

יוסף טייב:  תודה רבה

יוסף טייב:       נמצא איתנו איגוד עובדים בקולנוע ובטלוויזיה, גיורא ואלה, בבקשה

גיורא ואלה: שלום, קודם כל תודה רבה על דיון המעקב הזה

גיורא ואלה:  אני חושב שזה מאוד חשוב לא רק לעשות דיון ולסמן "וי", אלא גם ממש לעשות את המעקב

גיורא ואלה:  זה דבר ראשון

גיורא ואלה:  דבר שני, תודה למשרד, כפיר, גלית על כל העבודה בשוטף ובמיוחד בתקופת המלחמה

גיורא ואלה:  זה לא מובן מאליו

גיורא ואלה:  זה חשוב מאוד, ותודה שאלה השותפים שלנו

גיורא ואלה:       אני רוצה להגיד קודם כל בפתח דבריי שאנחנו מדברים המון על הפרנסה וזה דבר כמובן מאוד חשוב

גיורא ואלה:  אני רוצה רגע להזכיר את חיים פרי שחטוף בין החטופים שנמצאים בעזה

גיורא ואלה:  חיים הוא אבא של ליאור פרי, חבר איגוד שלנו, תאורן

גיורא ואלה:  אנחנו כולנו שותפים ומקווים ופועלים לחזרתם המהירה של חיים ושל כל החטופות והחטופים במהירות ובשלום ובבריאות

גיורא ואלה:  בתוך הדיסוננס הזה אנחנו צריכים להתקיים

גיורא ואלה:  יש מלחמה בחוץ, פשוטו כמשמעו, ויש את הצורך הכי קונקרטי להתקיים כי פשוט אין הכנסות

גיורא ואלה:  אני לא רוצה לדבר על המתווה כי זה באמת צריך להיעשות ביחד עם ועדת הכספים, וכבוד היושב-ראש, תודה רבה על היוזמה שלך לייצר ישיבה משותפת

גיורא ואלה:  אני חושב שזה מאוד חשוב כדי לייצר את המנוף הזה, כי באמת לעוסקות ולעוסקים בתרבות בכלל ובקולנוע ובטלוויזיה בפרט צריכים התייחסות אחרת כי המודל שלנו הוא מודל אחר

גיורא ואלה: אני כן רוצה להגיד שדרך המלך מבחינתנו, מבחינת מי שעוסק בקולנוע ובטלוויזיה זה פשוט לחזור לעבוד

גיורא ואלה:  אנחנו לא רוצים נדבות, אנחנו לא רוצים מענקים, אנחנו לא רוצים כלום

גיורא ואלה:  אנחנו רוצים לעבוד, אנחנו רוצים ליצור, אנחנו רוצים להתפרנס ובזה השקענו הרבה מאוד מאמצים

גיורא ואלה:       אני רוצה לנצל את הבמה הזאת כדי להגיד כמה דברים מאוד קונקרטיים

גיורא ואלה:  משרד התרבות באמצעות קרנות התרבות צריך לתמרץ את עולם הקולנוע לחזור לעבוד

גיורא ואלה:  לא רק לאפשר להפקות את הגרייס וכו', אלא צריך ממש לתמרץ בכסף הפקות להתחיל לצלם

גיורא ואלה:  אותו כנ"ל על אף שזה לא יושב בהכרח בשולחן הזה, וזאת איזושהי אנומליה, גם עולם הטלוויזיה

גיורא ואלה:  גופי השידור, הוט, קשת, התאגיד, שחוזרים בצורה הדרגתית ובצורה איטית צריכים להכניס את היד לכיס ולתמרץ הפקות לחזור לצלם, ולא לנצל את הסיטואציה הנוכחית

גיורא ואלה:  כמובן גם להם קשה

גיורא ואלה:  המשבר הזה פוגע בכולם, אבל כדי להתניע את התעשייה הזאת ולדחוף אותה קדימה צריך לשים את היד בכיס ולתמרץ הפקות לחזור להצטלם

גיורא ואלה:  זה דבר נוסף

גיורא ואלה:      דבר שהייתי שמח להתייחסות של המשרד, בסוף שנת 2023 נגמר התקצוב החמש שנתי לחוק הקולנוע

גיורא ואלה:  הקולנוע בישראל ממילא מפרפר לו ומונשם באמצעות תקציב הקולנוע

גיורא ואלה:  דברים חייבים להשתנות

גיורא ואלה:  אנחנו אמנם בתוך מלחמה וזה מוזר לדבר על זה ככה, אבל אני לא אוסיף לכל מה שנאמר פה, כמובן על הדברים החשובים

גיורא ואלה:  בלי תמיכה נכונה וחכמה ומשמעותית של המדינה ושל המשרד פשוט לא יהיה פה קולנוע ישראלי שכולנו אוהבים וכולנו גדלנו עליו, ומביא לנו הרבה מאוד כבוד בעולם, אז זה דבר שאני אשמח שתתייחסו אליו

גיורא ואלה:      חזרה של התעשייה, המשמעות שלה היא חזרה לצלם בישראל באמצעות צוותים ישראלים

גיורא ואלה:  זאת המשימה שלנו לשים לב שצילומים חוזרים אבל לא זולגים לנו לפרנס גיאורגים ויוונים וקפריסאים, אלא להצטלם פה בישראל, לפרנס נשות ואנשי צוות ישראלים ואת המשפחות שלהם, את הספקים הישראלים

גיורא ואלה:  צריך לשים על זה דגש מאוד גדול

גיורא ואלה:  היצירה הישראלית היא יצירה שעושים אותה ישראלים

גלית והבה שאשו: אני רוצה להתייחס

גלית והבה שאשו:  אכן ההסכם החמש שנתי בקולנוע הסתיים בשנת 2023

גלית והבה שאשו:  בשיח עם האוצר לעניין 2024 כמובן שהשר מיקי זוהר בהובלת המנכ"ל רוצים להידבר עם משרד האוצר על מנת באמת להגדיל את ההקצאה לקולנוע

גלית והבה שאשו:  אנחנו כולנו יודעים שהימים האלה הם ימים קשים

גלית והבה שאשו:  אנחנו כולנו מודעים למצוקות הכלכליות של מדינת ישראל, אבל בהחלט מבחינת משרד התרבות והספורט זה דבר שהוא בתוך האג'נדה של המשרד

גלית והבה שאשו:  השר אמר בצורה נחרצת והדברים יבואו לידי ביטוי

גיורא ואלה: כמובן כמו שאת יודעת, אני חושב שבשם כל איגודי התעשייה, התסריטאים, שחקנים וכו', הם ידברו בשם עצמם כמובן, אנחנו כולנו מגויסים לטובת הדבר הזה וניתן לכם את כל הרוח הגבית

גיורא ואלה:  הקולנוע הישראלי חייב תמיכה משמעותית מאוד גם עכשיו במלחמה אבל גם אחריה

גיורא ואלה:  קשה אמנם לדמיין את זה, אבל יהיה היום שאחרי ואנחנו חייבים לחזור כאן ועכשיו וגם אחרי המלחמה ליצירה ישראלית מקורית

גלית והבה שאשו: אנחנו גם יודעים שאחד מהסרטים הקצרים נכנס ל-short list של האוסקר

גלית והבה שאשו:  קיבלתי הודעה על כך הבוקר, אז בהחלט הקולנוע הישראלי הוא שגרירה המצוין של מדינת ישראל בארץ ובעולם, ובימים האלה יש לזה ערך שלא יסולא בפז

יוסף טייב: תודה רבה

יוסף טייב:       יהודה כהן, מנכ"ל עמותת תרבות ישראלית ים תיכונית, בבקשה

יהודה כהן: תודה רבה לך

יהודה כהן:  אני קצת מופתע כי אני לא שייך לפה

יהודה כהן:  6 מיליון שקל לתרבות החרדית

יהודה כהן:  עייני לא צרה בהם

יהודה כהן:  היה לנו פעם תקציב שהובא לתרבות הישראלית שהיא 50% ממדינת ישראל

יהודה כהן:  אין שקל אחד שאנחנו מקבלים ממשרד התרבות

יהודה כהן:       ראינו בטלוויזיה שידורים של הגברת גילה אלמגור, את התיאטרון

יהודה כהן:  למי היא קוראת, לתושבי שכונת התקווה, שכונת הארגזים? למי היא קוראת? לצפונים

יהודה כהן:  אנחנו לא בתיאטרון הבימה, לא בתיאטרון הקאמרי, לא בבית לסין, לא בתיאטרון האידיש, לא בתיאטרון הרוסי

יהודה כהן:  שום דבר

יהודה כהן:  אין תקציב

יהודה כהן:  אנחנו תמיד נמצאים באיזשהו תיאטרון שולי קטן, מביעים את עצמנו בלי תמיכה

יהודה כהן:       אנחנו בנושא של הסרטים

יהודה כהן:  עשינו סרטים

יהודה כהן:  קיבלנו פעם תקציב ממשרד המסחר והתעשייה, - - - מסיקה, אבי ביטר

יהודה כהן:  הפיקו סרטים

יהודה כהן:  משום מה אף אחד לא רואה אותם שם

יהודה כהן:  לא שומעים אותם אבל כן מגדירים אותנו סרטי בורקס

יהודה כהן:  למה? אני לא מבין

יהודה כהן:  תעשיית הקולנוע לא כוללת

יהודה כהן:  זה דבר שולי

יהודה כהן:  הוא משני, הוא בזוי

יהודה כהן:  אנחנו תרבות המוסיקה של הקלטות, תרבות התחנה המרכזית

יהודה כהן:  היא משקפת פה משהו? צמחו משם חיים משה

יהודה כהן:  צמח משם דקלון

יהודה כהן:  מי לא צמח משם? איפה הם באים לידי ביטוי? שקל אחד מתרבות אין

יהודה כהן:  איפה הם בכל הרפרטואר הזה? לא נמצאים

יהודה כהן:  לא צריכים אותם

יהודה כהן:  הם מופיעים בהתנדבות

יהודה כהן:  איפה משרד התרבות יעלה לזכר את חופני, את סולימאן הגדול ז"ל עם אימא שלו, תרבות המדורה סביב המדורה שצמחה פה במדינת ישראל? אין שום דבר

יהודה כהן:  מישהו מזכיר בכלל את הדברים האלו?      המרוקאים שהופיעו פה, הפרסים, מי יודע מה הם בכלל? על מה אנחנו מדברים פה? על מי אנחנו מדברים פה? אנחנו לא שייכים לעם הזה

יהודה כהן:  אנחנו לא קיימים

יהודה כהן:  אני אומר את זה מכאב לב, כי כואב לי הדבר הזה

יהודה כהן:  מכון אחד לחקר התרבות הישראלית ים תיכונית אין

יהודה כהן:  אנחנו 150 שנה במדינה הזאת יוצרים תרבות מיוחדת

יהודה כהן:  אין אותה בכל העולם

יהודה כהן:  היא תרבות פה

יהודה כהן:  שושנה דמארי עם שלונסקי זה רק פה התרבות הזאת

יהודה כהן:  לא היה במקום אחר בעולם

יהודה כהן:  מי יחקור את זה? למה לחקור את זה? למה לתקצב דברים כאלו? זה מעניין מישהו? העיקר יש לנו את באך ואת ולנר ואת וגנר

יהודה כהן:  אלו חשובים

יהודה כהן:  אנחנו לא תרבות

יהודה כהן:       התימנים באו לפה וכולם צוחקים עליהם

יהודה כהן:  הם לא יכולים להיות שניהם פחחים, למה? אחד דופק, השני רוקד

יהודה כהן:  חבר'ה, תימנים באו בלי כלי נגינה, למה? כי ברגע שאנחנו בוכים על נערות בבל, שם בכינו, תלינו כינורותינו

יהודה כהן:  הייתה להם גזירה מאז חורבן בית ראשון, לתלות את כל כלי הנגינה מבית המקדש

יהודה כהן:  באו עם תרבות אחרת לנגן על פח, לצאת צליל מסוים, אבל מה, צוחקים עלינו, על הצעד התימני, ה'הואה, ההואה'

יוסף טייב: יהודה, סליחה שאני קוטע אותך באמצע

יוסף טייב:  אתה אומר דברים חשובים ואני חושב שהוועדה צריכה להתכנס רק על הנושא הזה

גלית והבה שאשו: כיוון שעשיתי דרך בנושא הזה וכיוון שאני לא אהיה בוועדה הבאה כמייצגת את משרד התרבות והספורט, אני רוצה להגיד שהחל ב-2015 ועד עצם היום הזה משרד התרבות והספורט עשה המון להנכחה של התרבות המזרחית היהודית, הישראלית והים תיכונית, ואני אמנה כמה וכמה מהצעדים שנעשו החל ממה שמכונה תיקוני השרה רגב ב-2016

יוסף טייב: גלית, לפני שאת ממשיכה, אני בכוונה עצרתי את יהודה מסיבה אחת

יוסף טייב:  נושא הדיון הוא כמובן ההוקרה לאומנים וליוצרים, אבל גם על האתגרים ועל הדברים שעומדים בפנינו בזמן מלחמת "חרבות ברזל", לכן אני מציע, גלית, ברשותך, אני אכנס דיון מיוחד בנושא הזה של תרבות ישראלית ים תיכונית ואנחנו נצלול לתוך הנושא

יהודה כהן: אני מודה ליושב-ראש

יהודה כהן:  אני פה אעצור

יוסף טייב: אבל דברים חשובים והם יעלו על שולחן הוועדה

יוסף טייב:  כמובן גלית, את תהיי מוזמנת

כפיר כהן: חבר הכנסת, היה לי הזכות הבוקר לשבת עם יהודה לכוס קפה, נכון, יהודה?     

יהודה כהן: כן

כפיר כהן: פעם ראשונה פגשנו אחד את השני

כפיר כהן:  הסתכלתי עליו בעיניים

כפיר כהן:  הוא אמר לי, אתה תימני? אמרתי לו, לא, אני סקוטי נראה אבל אני מרוקאי

כפיר כהן:  הכאב שלך מגיע לתוך הלב ואני כמנכ"ל המשרד מבטיח לך שנשב יחד עם חבר הכנסת

כפיר כהן:  נשב פה בוועדה, נחשוב יחד

כפיר כהן:  למרות שהמשרד פעל כמו שגלית אמרה, מ-2016, אנחנו נמשיך לעבוד יחד ואתה תגיע למשרד שלי או אני אגיע אליך למשרד וננסה לחשוב ביחד איך מקדמים את הנושא הזה

גלית והבה שאשו: אפרופו הסקוטיות, אז אני גלית והבה שאשו

גלית והבה שאשו:  יש גם רכטמן אבל על זה לא נדבר עכשיו

יוסף טייב: תודה רבה

יוסף טייב:       ערן אוחנה, סמנכ"ל יוצרים באקו"ם

יוסף טייב:  בבקשה

אשר אוחנה: בוקר טוב לכולם, ערן מאקו"ם, סמנכ"ל יוצרים

אשר אוחנה:  אקו"ם היא אגודה לשמירה על זכויות יוצרים בישראל, אגודה ללא כוונות רווח

אשר אוחנה:  אנחנו מייצגים כ-15,000 יוצרים ויוצרות ישראלים בעיקר בתחום המוסיקה אבל לא רק, ספרות, שירה ומוציאים לאור וכן הלאה

אשר אוחנה:       בפתח הדברים אני רוצה להצטרף לקריאה החשובה שנאמרה פה בתחילת הדיון על ידי נציגי המשפחות

אשר אוחנה:  כל אחת ואחד מאיתנו צריכים וחייבים לעשות כל מה שאפשר, דברים קטנים כגדולים בשביל להצטרף לקריאה ולקול הזה להחזיר את הילדים והילדות וההורים וכל מי שנמצא הביתה

אשר אוחנה:       גלית, יקירתי, שנים של שיתופי פעולה

אשר אוחנה:  אני רוצה להודות לך על כל העשייה

אשר אוחנה:  לא בכל יום פוגשים נציג ממסדי, נקרא לזה, עם זיקה כל כך עמוקה למה שהוא עושה

אשר אוחנה:  באמת יש בך נפש של משוררת ויוצרת

אשר אוחנה:  אני בטוח שביום שאחרי את איכשהו תמצאי את דרכך אצלנו באקו"ם בעולם היצירה כי זה פשוט בנפש שלך, אז תודה על כל מה שעשית

גלית והבה שאשו: התסריט על המשרד לביטחון תרבותי כבר כתוב בטיוטה ראשונה

אשר אוחנה: אני שמח לשמוע

אשר אוחנה:  יש על זה זכויות יוצרים כבר או שעוד לא?     

גלית והבה שאשו: עוד לא

אשר אוחנה: אז בהצלחה בהמשך הדרך ובאמת תודה גדולה על כל מה שעשית ועוד תעשי

אשר אוחנה:      אני אגיד כמה דברים ממש באופן קצר וממוקד

אשר אוחנה:  דבר ראשון אני רוצה להעלות על נס את ההירתמות והפעילות של האומנים והיוצרים במדינת ישראל, וההתגייסות למאמץ הלאומי

אשר אוחנה:  נאמר כאן, לא נחזור, הראשונים להתגייס, האחרונים לחזור וכן הלאה

אשר אוחנה:  באותה נשימה אני רוצה גם להדגיש את הפגיעה הכלכלית הבאמת קשה שמתמודדים איתה אותם יוצרים ואנשי תרבות, פשוט עצירה מוחלטת של העולם, מ-100 לאפס ביום אחד ובפרט בעשייה של התרבות המוסיקלית אבל לא רק

אשר אוחנה:       אני פונה כרגע לאנשי משרד התרבות וגם למשרד האוצר שעוד נמצאים כאן, לקדם אימוץ פתרון מהיר לוועדת גמול קלטות

אשר אוחנה:  כבר התקבלה החלטה

אשר אוחנה:  יש מסקנות של ועדה שהוקמה במיוחד לנושא הזה

אשר אוחנה:  צריך לקיים באופן מיידי את מסקנות הביניים של הוועדה כחלק מהמאמצים של הממשלה להקל על ציבור היוצרים

אשר אוחנה:  לא מדובר פה על סכומי עתק

אשר אוחנה:  יש כבר החלטה

אשר אוחנה:  כרגע זה מתעכב על עניינים טכניים, ביורוקרטיים של מנגנון איך להעביר, מי מעביר וכל מיני דברים

אשר אוחנה:  צריך להבין שכל שקל כזה שאגב שוכב כבר ארבע שנים, משנת 2019

אשר אוחנה:  כל שקל כזה שמגיע ליוצר ויוצרת במדינת ישראל זה כמו אוויר לנשימה במיוחד בתקופות כאלה

אשר אוחנה:       אני רוצה לדבר על חשיבות של התרבות והאומנות והיצירה בכלל, לא רק בחירום ובמלחמה אלא גם בשגרה

אשר אוחנה:  תרבות ואומנות זה לא רק מותרות וזה לא רק פאן ובידור, זה חלק חשוב מאוד בחוסן הלאומי

אשר אוחנה:  זה נאמר כאן על ידי קודמיי, וצריך גם להתייחס לזה ברמת המדינה

אשר אוחנה:       הוזכר כאן, גלית, הנושא של "משיב הרוח"

אשר אוחנה:  ממש בדרך לכאן קיבלתי, אני פונה ומעלה את זה בשמם של לא מעט יוצרים ואומנים

אשר אוחנה:  יש בעיות טכניות עם "משיב הרוח"

אשר אוחנה:  את מהנהנת, אני מניח שאת מודעת לזה, קושי להירשם באתר כספקים, להיכנס למאגר

גלית והבה שאשו: יטופל מייד אחרי שאנחנו יוצאים מהדיון

אשר אוחנה: מדברים על מענה של החברה למתנ"סים

אשר אוחנה:  אין מענה

גלית והבה שאשו: מייד אחרי שיוצאים מהדיון יטופל

גלית והבה שאשו:  אני כבר ב- SMSעם החברה המפעילה

אשר אוחנה: יופי, אז שוב תודה ושנדע ימים טובים מהר

אשר אוחנה:  אמן

יוסף טייב: תודה רבה

יוסף טייב:      נמצא איתנו ראש מועצה אזורית תמר, ניר ונגר

יוסף טייב:  מה שלומך, ניר?     

ניר ונגר: שלום, תודה לכולם על הדיון החשוב הזה, כבוד היושב-ראש, חברי כנסת

ניר ונגר:  כבר אנחנו רוצים לעשות אירועים

ניר ונגר:  ב-2 בפברואר אנחנו מתכוונים לעשות את מרתון יום המלח למרות שהמרתונים האחרים בטבריה, ירושלים, תל אביב בוטלו

ניר ונגר:  אנחנו מתכוונים להמשיך ולעשות אירועים בכל הכוח

ניר ונגר:  אני אשמח אם מפה תבוא קריאה לכל הגופים המאשרים, משטרה, מד"א, כב"ה שלא יקשו עלינו

ניר ונגר:  דווקא בתקופה כזו מאתגרת ובחשיבות לשמור על עולם התרבות והספורט שהם יתנו גם את היד ולא יתלו על זה שאנחנו בתקופת מלחמה ומורכבת, וכשאנחנו רוצים לעשות הם מקשים עלינו

ניר ונגר:  תודה

יוסף טייב: כמובן עם שמירה על כללי הבטיחות

ניר ונגר: מה שצריך

סימון דוידסון: אני רוצה רגע לשבח את המועצה

סימון דוידסון:  יש שם מפונים בים המלח, לא מעט

סימון דוידסון:  בשבוע הראשון כבר לקחו את הדברים לידיים והבינו מהר מאוד את הנושא של הספורט, והקימו שם מתחמי ספורט למפונים עם תאורה שזה עובד גם בלילה, בשיתוף עם משרד הספורט

סימון דוידסון:  זה שאתם מבינים את הנושא הזה, הבנתם את זה מהר מאוד

סימון דוידסון:  יישר כוח על זה

ניר ונגר: הפארק "תמר בלב" שהוקם בשותפות עם משרד הנגב והגליל ועם משרד התרבות והספורט, עברו בו בחודשיים 12,000 איש שבחלק מהפעילות שם כמובן הופעות ואומנים וסרטים ופעילות

ניר ונגר:  אנחנו עושים מה שאנחנו יכולים

יוסף טייב: תודה רבה

יוסף טייב:      אבי בן הלל-אבנון, מנכ"ל שח"ם, בבקשה

אבי בן הלל: תודה רבה, אדוני היושב-ראש

כפיר כהן: סליחה רגע, רק אגיד משהו לראש המועצה

כפיר כהן:  רציתי להגיד לך תודה

כפיר כהן:  היינו חלק קטן בעזרה של פארק תמר

כפיר כהן:  הייתי שם בעצמי

כפיר כהן:  באתי לשם בערב

כפיר כהן:  לא רציתי כל כך שניפגש, בכוונה

כפיר כהן:  רציתי לראות איך זה עובד

כפיר כהן:  באמת ראיתי מועצה שנרתמת, מהמנכ"לית שלך, מורן שהיא מדהימה

גלית והבה שאשו: מורן מדהימה, פשוט נמרה, נודניקית ממדרגה ראשונה לעניין טוב

כפיר כהן: זכית באמת

כפיר כהן:  הייתה לי היכרות קצרה איתה וזכית במנכ"לית אדירה

ניר ונגר: תודה רבה

אבי בן הלל: תודה רבה, אדוני היושב-ראש

אבי בן הלל:  אני בפתח דבריי אצטרף לקריאה להשיב את החטופים, ויש אומרים יפה שעה אחת קודם, אז אני אומר, חובה שעה אחת קודם

אבי בן הלל:       אני אבי בן הלל, מנכ"ל שח"ם, ארגון השחקנים והשחקניות בישראל

אבי בן הלל:  אני אחרי חודשיים וחצי מילואים, ואני יכול להגיד שאם יש משהו שחימם את הלב והכניס כל כך הרבה רוח זה גם ההתנדבות המדהימה של הרבה מאוד מתושבי ישראל להגיע לכניסה לש"ג ולחלק אוכל, אבל לא פחות חשוב מזה ואולי יותר חשוב מזה, האנשים שהגיעו והופיעו בהתנדבות מלאה, אומנים מדהימים מכל הז'אנרים, לאו דווקא השחקנים

אבי בן הלל:  גם הרבה מאוד שחקנים אבל לאו דווקא, סטנדאפיסטים, זמרים

אבי בן הלל:  זה עשה לנו הרבה טוב על הלב

אבי בן הלל:  אני מקווה שתימצא הדרך לתגמל אותם כמו שצריך

אבי בן הלל:  אני לא הכרתי את התוכנית שגלית הציגה על הסיפור של הפוגות בעצם לחיילים, ואני אתעדכן ואראה איך אנחנו יכולים כאן להשתלב בדבר הזה

אבי בן הלל:       אני כן רוצה להגיד תודה רבה למשרד התרבות, אני חושב שבין המשרדים הראשונים שהתעשתו אחרי ה-7

אבי בן הלל: 10 ויצרו מנעד רחב של תמיכות

אבי בן הלל:  התעשתו ונתנו בעצם מענה מקיף, יפה מאוד, נדיב שנתן פתרון גם למוסדות המתוקצבים בלי לשכוח את האומנים שנפגעו מזה

אבי בן הלל:  קרן הסיוע לאומנים במצוקה שגדל באופן ניכר ונפתח בימים אלה

אבי בן הלל:  אנחנו כאומנים היינו צריכים בעצם מענים בהרבה מאוד נושאים

אבי בן הלל:       אני חייב לציין שעקב האכילס והמוקד שתמיד איכשהו פוגע בסיפור הזה זה משרד האוצר

אבי בן הלל:  זה תמיד איכשהו נתקע שם

אבי בן הלל:  יש שם חוסר רגישות משווע וחוסר ירידה לפרטים שבסופו של דבר דופקת את הבן אדם בקצה

אבי בן הלל:  אנשים לא מקבלים כסף כי הם נופלים בין הכיסאות

אבי בן הלל:  הקריטריונים הם קריטריונים נורא נוקשים וחבל שהדבר הזה נעשה פעם אחר פעם

אבי בן הלל:  אנחנו מדינה למודה מצבי חירום ותוכניות מהסוג הזה, היה אפשר לעשות קופי פייסט לתוכניות שנעשו בעבר כמו בקורונה, ופעם אחר פעם בתהליך מתיש ובלתי נסבל, עוד דיונים ועוד מפגשים והכסף עד היום ברובו לא הגיע להרבה מאוד אנשים

אבי בן הלל:  המזל שלנו כשחקנים זה שאנחנו נכללים תחת צו סיווג מעסיקים, ופה אני רוצה גם לציין את ביטוח לאומי שבהמון רגישות ועם הבנה מעמיקה של גודל השעה ישב איתנו לא מעט שעות וירד לפרטי פרטים כדי לייצר מודל שבסופו של דבר מביא לאנשים כסף הביתה ומהר, וגם ללשכת התעסוקה שהגמישה בעצם את המועדים להגשת דמי אבטלה והכללה רטרואקטיבית החל מה-8

אבי בן הלל: 10

אבי בן הלל:  כל הדברים האלה ראויים לציון

אבי בן הלל:      אני כן אתחבר למה שחברי גיורא אמר לגבי חוק הקולנוע

אבי בן הלל:  כל עולם הקולנוע חייב מכונת הנשמה, ובאמת יפה שעה אחת קודם כי המצב הוא באמת בלתי נסבל

אבי בן הלל:  אני יכול להגיד לכם מהכובע של שחקנים, לא היה עדכון שכר בקולנוע, סדר גודל של יותר משש שנים כי המצב קטסטרופלי

אבי בן הלל:  בכל מה שקשור לטלוויזיה חוק השידורים שהיה אמור לעלות להצבעה ואני מקווה שנגנז באופן שבו הוא היה צריך לעלות להצבעה, אני מקווה מאוד שמשרד התקשורת יתעשת ויקדם את החוק בצורה שמטיבה עם היצירה האומנותית בגופים השונים שמחויבים, ולייצר רגולציה שתטיב עם היוצרים ועם האומנים

אבי בן הלל:       אני אסיים בתודה רבה גם לגלית על שנים יפות, מדהימות והרבה עשייה למען אומנים ואומניות ועולם התרבות

אבי בן הלל:  את נכס

אבי בן הלל:  אני מאחל לך המון בהצלחה

אבי בן הלל:  יש לנו עוד כנס ואירוע פרידה ואנחנו נהיה שם ונחבק ונחגוג

אבי בן הלל:  שוב תודה רבה גם מפה

יוסף טייב: תודה רבה

גלית והבה שאשו: אבא שלי עליו על השלום היה מעיר אותי בבוקר, "וישכם אברהם בבוקר ויחבש את חמרו", והיה אומר לי, "מעשיך יקרבוך ומעשיך ירחקוך"

גלית והבה שאשו:  שתמיד נעשה את צורכי הציבור באמונה

יוסף טייב: הקדוש ברוך הוא ישלם שכרם

יוסף טייב:       איריס רונלי ריקליס, מנכ"לית פורום מוסדות תרבות, בבקשה

איריס רונלי ריקליס: דבר ראשון תודה רבה על הדיון

איריס רונלי ריקליס:  מרתק לשבת, לשמוע פה

איריס רונלי ריקליס:  כולם מבינים שהתרבות היא נכס לאומי והיא צורך בסיסי, ובשלב שבו אנחנו נשארים כרגע באיזושהי שגרת חירום, המלחמה נמשכת, הלחימה נמשכת, כל המדינה הזו נמצאת במצור רגשי

איריס רונלי ריקליס:  רק התרבות יכולה באמת לתת איזושהי הפגה ברגעים אלה, אז דבר ראשון תודה באמת, היו"ר, על הדיון ותודה לכפיר ולגלית, ותודה גדולה לשר מיקי זוהר

איריס רונלי ריקליס:  הוא באמת עשה מעל ומעבר, ומרגע שפרצה המלחמה אנחנו, פורום מוסדות תרבות בקשר יום-יומי עם המשרד, רק מחפשים דרכים יצירתיות לוודא שהכסף יגיע בסופו של דבר למי שצריך

איריס רונלי ריקליס:       אנחנו לא נחזור על הדברים שנאמרו פה אבל אני כן רוצה להוסיף שני דברים

איריס רונלי ריקליס:  אנחנו צריכים להמשיך ולחזק את התרבות כתשתית בסיסית של החברה

איריס רונלי ריקליס:  אנחנו צריכים להימנע מקיצוצים בשנה הבאה לתקציב התרבות שגם כך הוא זעום וזעיר, היום עומד על כ-0

איריס רונלי ריקליס: 23% מתקציב המדינה בעוד שברוב ארצות אירופה ועל פי אמנת אונסק"ו תקציב התרבות צריך להיות לפחות 1%, אם לא 2%

איריס רונלי ריקליס:  כולנו עומדים בפני קיצוצי רוחב

איריס רונלי ריקליס:  לקצץ בתקציבים שכבר גם ככה זעומים זה לא רעיון טוב וזה לא יקדם אותנו

איריס רונלי ריקליס:       הרבעון הראשון של 2024, אנחנו נצטרך להמשיך עם הסיוע

איריס רונלי ריקליס:  אנחנו שוב עובדים כרגע בתפוקה הפסדית

איריס רונלי ריקליס:  רוב ארגוני התרבות והמוסדות והיוצרים עושים את המקסימום שהם יכולים כדי להגיע לכל מקום במדינה, גם אם בסופו של דבר משלמים על זה מכיסם, וכן צריכים להמשיך לעשות מאמצים שהכסף יגיע לכולם, גם לכיס האחרון

איריס רונלי ריקליס:       אם תסתכלו על הקיר מסביבכם, הסתכלתי על זה במהלך הדיון, ותיראו את ביטויי האומנות שנמצאים פה, אפשר לראות שהתרבות הפכה להיות בחודשים האחרונים כלי גם בהסברה הבין-לאומית שלנו

איריס רונלי ריקליס:  מיצבי אומנות כמו הדובים והנעליים והמיטות והעגלות שמשכפלים במקומות שונים בעולם, רק מעידים על זה שבאמת יש לנו תפקיד

איריס רונלי ריקליס:  תמונה אחת שווה יותר מאלף מילים, כפעולות הסברה

איריס רונלי ריקליס:  צריך להמשיך ולחזק את הנושא של תרבות ואומנות ככלי באמת להסברה

יוסף טייב: רק אוסיף שהאומניות האלה נוצרות על ידי תלמידי בית ספר, חלקם עולים וחלקם חרדים, התבטאות טובה ואני חושב גם ברמה ההסברתית בעולם

יוסף טייב:  אני חושב שהדברים האלה עושים עבודה טובה

איריס רונלי ריקליס: תרבות ואומנות עוזרים לכולם לעבד את החוויה באמת הלא פשוטה שכולנו עוברים כרגע

איריס רונלי ריקליס:      למרות החזרה ההדרגתית לפעילות גם אם בתצורה הפסדית, מוסיקה נכתבת ושירים נכתבים ותמונות מצוירות

איריס רונלי ריקליס:  התרבות שלנו היא גאווה

איריס רונלי ריקליס:  אנחנו חייבים להמשיך לפתח אותה

איריס רונלי ריקליס:  אני הייתי מבקשת להעלות גם על סדר היום את נושא החינוך בתרבות, ולייצר ממשקי עבודה טובים ונכונים בין משרד התרבות ומשרד החינוך, ולפקח על הנושא של חינוך לתרבות

איריס רונלי ריקליס:  היא חוצה מגזרים, היא מצמצמת פערים, וכל מה שנאמר פה גם בשגרת חירום וגם בשגרה רגילה, אנחנו צריכים להמשיך ולתת כלים לקיים פעילות תרבותית

איריס רונלי ריקליס:  בסופו של דבר מילן קונדרה אמר את זה, זה זיכרונה של אומה

איריס רונלי ריקליס:  זו הזהות שלנו

איריס רונלי ריקליס:  תודה

יוסף טייב: תודה רבה

יוסף טייב:      אצלי כל מי שנרשם, דיבר

יוסף טייב:  יש פה מישהו בחדר שרוצה להתייחס? כן, בבקשה, אדוני

איל באיער: אני נרשמתי ולא דיברתי

יוסף טייב: כנראה שלא נרשמת בכניסה אבל בסדר, בבקשה

איל באיער: שמי איל באיער, אני סגן יושב-ראש אמ"י, איגוד אומני ישראל

איל באיער:  לפני שאני מתחיל, תודה רבה לגלית ובהצלחה בהמשך

איל באיער:  אני בעצם באתי לצעוק

איל באיער:  בגלל שזו ועדת תרבות אז אני אצעק בשקט אבל אני אצעק

איל באיער:  המון דיבורים, המון מספרים, המון תנאים

איל באיער:  עולם התרבות קורס

איל באיער:  אני בא בשני כובעים, אחד, כחבר הוועד המנהל של אמ"י, איגוד אומני ישראל

איל באיער:  אמ"י קורס

איל באיער:  אמ"י מתקיים משלושה מקורות תקציביים: מתמיכה, מדמי חבר ומפרויקטים

איל באיער:  דמי חבר אין

איל באיער:  אומנים לא מסוגלים לשלם דמי חבר היום לאיגוד מקצועי

איל באיער:  פרויקטים אין

איל באיער:  יש פסקול של מפעל הפיס, יש את "משיב הרוח" שאגב השם נפלא

איל באיער:  לדעתי מי שבחר אותו, שאפו, אבל הקריטריונים הם בעייתיים

איל באיער:  אומן יכול להופיע מקסימום חמש פעמים במסגרת "משיב הרוח"

איל באיער:  זה בסדר, זה מובן כדי שיהיה לכולם, אבל כמה פרנסה אפשר לקבל מחמישה מופעים כשגם המופעים האלה בגלל המצב, בגלל כל הכמות המטורפת של ההתנדבויות שאנחנו עשינו, אנשים ממשיכים לצפות שאנחנו נעבוד או בלי כסף או בחצי מחיר

איל באיער:  כמה אפשר להתפרנס מזה?      שולי רנד בזמן הקורונה כתב שיר נפלא שנקרא "אחים, אחים", אהבת פועלי במה שבו הוא מדבר על כל השקופים שנמצאים מאחורי הקלעים שהזכירו אותם, כל הסאונדמנים והתאורנים והמובילים והנהגים וכל המסביב

איל באיער:  חבר'ה, כולם כמעט לא עובדים

איל באיער:  ב-7 באוקטובר התחילה המלחמה הארורה הזאת

איל באיער:  ב-8 באוקטובר אני התייצבתי במלון יערים במעלה החמישה בשביל להופיע למפונים מזיקים ומנתיב העשרה

איל באיער:  מאז אמ"י ואני במסגרת זה שאני מייצג את הקוסמים באמ"י הוצאנו מאות מופעים בהתנדבות לכל הארץ, למפונים, לחיילים

איל באיער:  שבוע שעבר הייתי בצאלים, הופעתי לחיילי מילואים בהתנדבות, אבל כמה אפשר לעשות את זה? אנחנו צריכים שאתם תשבו ותחשבו על פתרונות אמיתיים, לא נקודה פה ונקודה שם אלא פתרונות אמיתיים איך מחזירים את עולם התרבות לפעילות, איך הממשלה מכניסה את היד לכיס, מוציאה את הכסף ומחייה מחדש את עולם התרבות

איל באיער:       אתמול התחילו לדבר על כל הקיצוצים שיהיו ב-2024

איל באיער:  כבר אין ממה לקצץ

איל באיער:  צריך למצוא את התקציבים, למצוא את הפתרונות, לתת מענים

איל באיער:  אני מקבל טלפונים מאומנים ותיקים שאומרים, אין לי מה לאכול

איל באיער:  זה לא סטיגמה, זה לא סיפורים, זאת האמת

איל באיער:  אנשים, אין להם מה לאכול

איל באיער:  ראיתי בטלוויזיה שישב מילואימניק נחמד בשם ליאור ואמר, פותחים את המקרר ואין כסף ואין כסף להביא את הסימילאק לילדה

איל באיער:  חבר'ה, זה המצב של האומנים

איל באיער:  אומני הבמה, performing artist, זה המצב שלהם

איל באיער:  אין להם כסף לאוכל, וזה לא יכול לחכות למשרד האוצר שישבו ויעשו ועדות ועניינים וכו'

איל באיער:  אנשים צריכים מענה עכשיו, אז אני מאוד אשמח אם תוכלו לקחת את זה לתשומת ליבכם, למצוא את הפרויקטים הנכונים, להגדיל את ההקצבות, להגדיל את היכולת של אנשים להתפרנס כדי שתהיה תרבות, שתהיה את הרוח, שיהיה משיב הרוח באמת פה

יוסף טייב: תודה רבה, אייל

יוסף טייב:       כן, בבקשה

גור שלי: תודה רבה, גור שלי, תנועת תרבות

גור שלי:  אני אתייחס קצת אחרת לדיון ולדברים שעולים כאן, אולי במטרה להניח גם כיוונים אופרטיביים ואולי מעוררי תקווה, אבל כן צריך להגיד באמת

גור שלי:       גלית, תודה רבה ושאפו על כל השמונה שנים האחרונות

גור שלי:  הם אבן דרך בהקשר של משרד התרבות כי נדרשת ונדרשנו כולנו להתמודד עם הרבה מאוד תהפוכות והרבה מאוד אתגרים, ולא רק הקורונה ולא רק המלחמה הזאת אלא גם אתגרים אחרים

גור שלי:  ידעת יחד עם שותפייך להוביל את הספינה הזאת, ועוד נדבר בעניין בהמשך, אבל על כך תודה

גור שלי:      אני רוצה להגיד בהקשר הזה של הדיון, מעבר למה שנעשה עד כה במלחמה מבחינת מה שנקרא תרבות בחירום וכל ההשלכות שיש לעניין הזה מבחינת עולם התרבות, לשים את תשומת ליבנו לתהליך שמתרחש כבר לא מעט זמן ביחס לתקופה שאנחנו נמצאים בה כבר חודש בתוך השלושה חודשים האלה, וזה החלטה של ממשלת ישראל על מינהלת תקומה

גור שלי:  בתוך מינהל תקומה הזאת ויחד גם עם משרד התרבות אני מסב את תשומת לב כל היושבים כאן בשולחן

גור שלי:  זה תהליך מאוד משמעותי

גור שלי:  אני חושב שבמקום הזה גם משרד האוצר מכונס לתוך העניין הזה

גור שלי:  יש שם דבר מאוד חשוב שקורה וזה לא ההתייחסות לאיך אנחנו מתמודדים עם שיקום עולם התרבות במונחים של פיצוי, אלא איך רותמים את עולם התרבות לשיקום במונחים של השקעה

גור שלי:  אני מפנה את מבטי רגע לנציג משרד האוצר לבוא ולהגיד, אני יודע ומכיר שעולם התרבות בדרך כלל הוא בצד של המבקש את הכסף מן הסתם, כתחום שחברה ומדינה מבקשת כמו תחומים אחרים להשקיע בהם, וזה ברור וידוע שהתחום הזה הוא לא רק מניב חוסן נפשי וחברתי וקהילתי ולאומי, אלא הוא מניב גם צמיחה ותסיסה כלכלית

גור שלי:       אני חושב שבעקבות המלחמה הזאת, אדוני היושב-ראש, זה ברור לכולם ומי שעיניו בראשו שאנחנו עומדים לקראת שנים ארוכות וקשות של שיקום בהרבה מאוד רבדים בתחומי החיים של החברה הישראלית, ובכללם גם התעסוקה והכלכלה והחינוך וההשלכות ארוכות הטווח

גור שלי:  אנחנו במסגרת התרבות בחירום נפגשנו עם למעלה מ-60,000 אנשים, ילדים וקהילות ומבוגרים, גם זקנים מרותקי בית שלא הצליחו להגיע לאזורים המפונים וגם לאתרים המפונים וכמובן גם במקלטים בערים בצפון, ואנחנו יכולים להגיד בצורה מאוד ודאית, האדוות של הטראומה שאנחנו נמצאים כאן ילוו אותנו עוד שנים קדימה

גור שלי:  אני מתאר לעצמי שבמערכות המדינה כולם יודעים ועל המדוכה, אבל אני מפנה דווקא את הקריאה הזאת לעולם התרבות, לאנשי התרבות, לתעשיית התרבות להפנות את מבטנו לא רק למצוקת השעה שהיא גדולה וקשה

גור שלי:  אנחנו תמיד בקטעים האלה נמצאים בזעקת ה'הצילו'

גור שלי:  יש לנו כאן הזדמנות להפנות ולו חלק מהאנרגיה שלנו לטובת כל מה שיכול לקרות בעתיד הקרוב, והעת היא לא רק עת של פניות ועת של קשב

גור שלי:       אנחנו צריכים לדעתי ביחד, התרבות היהודית הישראלית של המזרח התיכון והתרבות החרדית והתרבות הערבית והתרבות הכללית מבחינת יחד ננצח

גור שלי:  יש לנו סלוגן בתנועת תרבות, אדוני היושב-ראש - תרבות עושים ביחד, ובמובן הזה אני באמת מציע

גור שלי:  לדעתי מדינת ישראל ומשרדי הממשלה זקוקים לעזרה שלנו לבנות את השיקום ולא רק את הנוכחות שלנו לזעוק את צעקתנו

גור שלי:  אני חושב שזו שעת כושר ואני יודע שמשרד התרבות, מניסיון ממש בשבועיים האחרונים, מפעילות שגילינו ועשינו בקרב ילדים ונוער בפנימיות שנשארו עם תחילת המלחמה בעצם תקועים ונצורים בפנימיות וכפרי הנוער, ומשרד התרבות, תודה רבה, כפיר, ידע לעזור לתנועת תרבות ממש בתזוזה מאוד קטנה להצליח לסייע לנו בעניין הזה, וזה כיוון מאוד חשוב שכדאי להתכוונן אליו

יוסף טייב: תודה רבה

יוסף טייב:       הוועדה מודה לכלל המשתתפים בדיון

יוסף טייב:  הוועדה שולחת תנחומים למשפחות הנופלים, איחולי החלמה מהירה לפצועים, ומתפללת ומקווה להחזרתם במהרה לשלום של כלל החטופים

יוסף טייב:       הוועדה קוראת לכל מקום תרבות וספורט להציב כיסא ריק לציון החטופים

יוסף טייב:  מהיום הוועדה מציבה כיסא ריק בצד השמאלי שלי לציון החטופים

יוסף טייב:  אני מברך על הודעתו של מנכ"ל המשרד, כפיר, שהודיע גם בשם השר שהם ידאגו ויעשו כך גם כן

יוסף טייב:  אנחנו רשמנו את הודעת משרד התרבות והספורט שהודיע שיבקש זאת גם מכל גוף תרבות וספורט במדינה

יוסף טייב:      עולם התרבות הוא חמצן של המדינה

יוסף טייב:  ללא תרבות אין חיים

יוסף טייב:  גם עולם הספורט יכול להחזיר אנשים לשפיות וראינו זאת ב-94 ימים האחרונים

יוסף טייב:  עולם התרבות רוצה להתפרנס בכבוד

יוסף טייב:  לצורך כך הוא זקוק לעזרה אבל לא למענקים שהוא יצטרך להחזיר אחר כך, אלא הסיוע צריך להיות כלל סוגי התרבות ולסוגי אומנים ואומניות שונים כמו אומנות ישראלית, אומנים חרדים, תרבות לציבור החרדי והערבי

יוסף טייב:      הוועדה קוראת לשלם לאומנים מיידית ולקחת בחשבון במתווה הקיים את הנושא של שוטף פלוס 30 ושוטף פלוס 60, ואת כלל האתגרים שעלו בפנינו, ולהחריג מהמתווה הקיים את מעטפת האומנים

יוסף טייב:       הוועדה קוראת למשרד האוצר, משרד המשפטים, משרד התרבות והספורט להגיע במהרה למתווה מוסכם לסיוע גופי התרבות גם בעתיד בדומה למתווה הקודם

יוסף טייב:       ועדת החינוך, התרבות והספורט תקיים ישיבה עם ועדת כספים כדי לסייע לקידום פתרון לעולם התרבות

יוסף טייב:      הוועדה קוראת למשרד התרבות והספורט לסייע יותר לעולם הקולנוע כבעבר, גם לצוותים מקומיים וגם לצוותים מחו"ל שיצלמו בארץ עם צוותים מקומיים

יוסף טייב:      הוועדה רשמה את הודעת משרד התרבות והספורט שהנושא אכן נמצא בדיון

יוסף טייב:      הוועדה תתכנס לדיון נפרד לנושא תרבות ישראלית מקומית ים תיכונית

יוסף טייב:       ברשותכם, אני נועל את הדיון